Σύντομη εισαγωγή στη ‘Σαμία’ του Μενάνδρου: (2) Η πλοκή αναλυτικά | Λωτοφάγοι\nπαραστάσεις αρχαίου ελληνικού θεάτρου στη νεοελληνική σκηνή, Εύης Γαβριηλίδης, Θεατρικός Οργανισμός Κύπρου, Μένανδρος, Νέα Κωμωδία, Σαμία, αρχαίο θέατρο, κωμωδία\n[Δείτε εδώ το πρώτο μέρος της Εισαγωγής στη Σαμία. Δείτε επίσης εδώ και εδώ τα άλλα δύο κείμενα του αφιερώματός μας στη φετινή παράσταση του ΘΟΚ.]\nΗ ΠΛΟΚΗ ΤΗΣ ΣΑΜΙΑΣ ΑΝΑΛΥΤΙΚΑ\nΗ Α΄ ΠΡΑΞΗ (1-119α ARNOTT)\nΗ Σαμία, όπως και όλες οι κωμωδίες του Μενάνδρου, αρθρώνεται σε πέντε πράξεις, οι οποίες χωρίζονται από εμβόλιμα χορικά. Με τον όρο εμβόλιμα εννοούμε ότι τα άσματα και το χορευτικό σόου του χορού, αλλά και η ίδια η ταυτότητά του, δεν σχετίζονται άμεσα με τη δράση, αλλά λειτουργούν ως ιντερμέδιο μεταξύ των πράξεων: το φαινόμενο αυτό παρατηρείται ήδη από τα τέλη του 5ου αι. Οι χοροί του Μενάνδρου αποτελούνται από απροσδιόριστους κατά κανόνα “κωμαστές”, που γλεντοκοπούν στους δρόμους του άστεως και τους οποίους οι χαρακτήρες αποχωρούν για να αποφύγουν. Ο χορός δεν είναι ασήμαντος σημειολογικά, αλλά δεν προάγει τη δράση.\nΜούσα με μάσκα Νέας Κωμωδίας (ίσως την πρώτη ψευδοκόρη) στο δεξί της χέρι. Βρετανικό Μουσείο (Wikimedia Commons)\nΣύμφωνα με το συμβατικό σχήμα της Νέας Κωμωδίας όπως την ξέρουμε από την Ελλάδα και τη Ρώμη, η πρώτη πράξη είναι εκθετική. Πρωτίστως, παρουσιάζει την προϊστορία της πλοκής, στην οποία εντοπίζονται τα σπέρματα της κρίσης που συνταράζει το κωμικό σύμπαν, και δρομολογεί τα γεγονότα που θα προκαλέσουν την αποφασιστική σύγκρουση.\nΟι κωμωδίες του Μενάνδρου διαρκούν κατά κανόνα μια μόνο μέρα. Ό,τι σημαντικό είναι να συμβεί, ολοκληρώνεται επί σκηνής σε αυτό το περιορισμένο χρονικό διάστημα, αλλά οι επιλογές του παρόντος προσδιορίζονται πάντοτε σε μικρότερο ή μεγαλύτερο βαθμό από γεγονότα του εγγύς ή του απώτερου παρελθόντος. Αυτά τα γεγονότα παρουσιάζονται στους θεατές με τρεις τρόπους: είτε μέσα από μια προλογική ρήση είτε μέσα από μια εκθετική εναρκτήρια σκηνή είτε με ένα συνδυασμό των δύο (σκηνή πρώτα, ρήση αργότερα).\nH ‘Σαμία’ του Μενάνδρου στη σειρά Aris & Phillips\nΣτη Σαμία ο πρόλογος δεν εκφωνείται από ένα παντεπόπτη και παντογνώστη θεό, όπως στον Δύσκολο, την Περικειρομένη ή την Ασπίδα, αλλά από τον Μοσχίωνα, ο οποίος μας πληροφορεί για το κρίσιμο γεγονός από τη σκοπιά του. Κατά τη διάρκεια της απουσίας του πατέρα του ο Μοσχίων συνδέθηκε με την οικογένεια του Νικήρατου, που μένει ακριβώς δίπλα (το σκηνικό οικοδόμημα απεικονίζει αυτά τα δύο σπίτια, στο δεξί και αριστερό άκρο της σκηνής). Μια νύχτα, καθώς οι γυναίκες γιόρταζαν τα Αδώνια, ο νεαρός υπέκυψε στον πειρασμό της σάρκας, βίασε (ή ξελόγιασε: η διαφορά ήταν άνευ αντικειμένου στο αρχαίο ελληνικό δίκαιο) και άφησε έγκυο την Πλαγγόνα.\nΣε αντίθεση με τον Χαιρέα του τερεντιανού Ευνούχου, που επιχαίρει για τη σεξουαλική ανδρεία του, ο Μοσχίων της Σαμίας καταλαμβάνεται από αἰσχύνην: ντρέπεται κυρίως τον θετό πατέρα του, που του είχε εξασφαλίσει το εὖ ζῆν. Μέχρι τη στιγμή εκείνη ο Μοσχίων ανταπέδιδε τη γενναιοδωρία του Δημέα με τη δική του κοσμιότητα. Με κάποιο τρόπο φαίνεται να υποβοήθησε και τα ερωτικά του Δημέα με τη Σαμία ἑταίραν Χρυσίδα αποκλείοντας τους ἀντεραστάς. Τώρα ο Μοσχίων τα χάλασε όλα, αλλά είναι διατεθειμένος να επανορθώσει: να παντρευτεί την κοπέλα και να αναγνωρίσει το παιδί. Το πρόβλημα είναι πώς να το πει στον πατέρα του, αφού η αἰσχύνη και πάλι τον εμποδίζει… Το θέμα της αἰσχύνης είναι κεντρικό στη Σαμία, αφού προσδιορίζει τη σχέση πατέρα και γιου.\nΣτην επόμενη σκηνή ο Μοσχίων, η Χρυσίς και ο Παρμένων καταλήγουν στο σχέδιο ότι το παιδί θα το κρατήσει η Χρυσίς παρουσιάζοντάς το σαν δικό της, μέχρι να δει ο νεαρός πατέρας τι θα κάνει. Η Χρυσίς είναι διατεθειμένη να υποστεί κάθε συνέπεια, ακόμη και τη σκληρή οργή του Δημέα: το παιδί δεν θα μεγαλώσει σε ξένα χέρια. Η ελπίδα της είναι πως ο έρωτας θα μαλακώσει τελικά τον ὀργιλώτατον Δημέα. Κάνει βεβαίως τραγικό λάθος.\nΕιδώλιο από τερρακόττα, που απεικονίζει ηθοποιό Νέας Κωμωδίας σε ρόλο νεανίσκου. Μουσείο Καλών Τεχνών της Λυών (Wikimedia Commons)\nΣτην πρώτη πράξη των κωμωδιών του Μενάνδρου παρουσιάζονται όλοι οι βασικοί πρωταγωνιστές· όλα τα πιόνια της δραματικής σκακιέρας λαμβάνουν θέσεις μάχης. Ο Μένανδρος επίσης συνηθίζει να κλείνει τις πράξεις του με αυτό που στο σινεμά κυρίως αποκαλείται cliffhanger, δηλαδή μια σκηνή που ξαφνιάζει, που δημιουργεί αδημονία για το τι θα ακολουθήσει και που συχνά έχει επίσης σημαντική θεματική αξία.\nΣτην τελευταία σκηνή, λοιπόν, της πρώτης πράξης, εισάγονται οι ξενιτεμένοι πατεράδες, που επιστρέφουν επιτέλους από τον Πόντο. Στη σκηνή αυτή ο Δημέας και ο Νικήρατος θα επικυρώσουν με συνοπτικές διαδικασίες την απόφαση να παντρέψουν τα δυο τους παιδιά. Η φυσικότητα, η διεκπεραιωτικότητα στο ύφος τους, αλλά και το γεγονός ότι η πρωτοβουλία ανήκει στον σαφώς πλουσιότερο Δημέα συνιστά έκπληξη, όχι τόσο επειδή τους δυο οίκους χωρίζει σχετικό κοινωνικοοικονομικό χάσμα (το στοιχείο αυτό υποβαθμίζεται στο έργο), αλλά, πιο πρακτικά, επειδή η απόφαση φαίνεται να… ακυρώνει την ίδια την κωμωδία! Εφόσον όλοι συμφωνούν με τον γάμο, από δω και μπρος τι γίνεται; Τελειώνει η παράσταση εδώ; Πώς μπορεί αυτή η συναίνεση να ανατραπεί; Με αυτή την απορία κλείνει η πρώτη πράξη.\nΜετάφραση των σωζόμενων κωμωδιών του Μενάνδρου από τους D.R. Slavitt και P. Bovie\nΠροηγουμένως, όμως, δίνεται η πρώτη ένδειξη του τι και γιατί θα γίνει ό,τι θα γίνει, σε ένα διάλογο με βαθύ συμβολισμό, τον οποίο όμως η σύγχρονη έρευνα έχει εν πολλοίς παραβλέψει. Μπαίνοντας στη σκηνή, ο Δημέας και ο Νικήρατος διεκτραγωδούν την κατάσταση που συνάντησαν στον Πόντο και επαινούν την Αθήνα. Είμαστε τυχεροί και ευτυχείς ως Αθηναίοι, λέει ο Δημέας. Ο Πόντος είναι δυσάρεστο και ανθυγιεινό μέρος. Κυριαρχεί παχιά ομίχλη εκεί, συμπληρώνει ο Νικήρατος, που δεν επιτρέπει στους παχεῖς γέροντες να δουν το καθαρό φως του ήλιου. Σημειωτέον: παχύς γέρων είναι ο πλούσιος αλλά και ο βλάκας. Οι δύο πάπποι εδώ βεβαίως κυριολεκτούν αναφερόμενοι στο κλίμα του Πόντου. Όμως ας κρατήσουμε αυτή τη λεπτομέρεια, γιατί τα μοτίβα του φωτός και του σκότους, της γνώσης και της παρεξήγησης, αλλά πάνω από όλα της ψευδαίσθησης ότι εσύ βλέπεις ενώ όλοι οι άλλοι είναι τυφλοί έχουν κεντρική σημασία για την κατανόηση της Σαμίας.\nΗ Β΄ ΠΡΑΞΗ (199β-205 ARNOTT)\nΕιδώλιο σε τερρακόττα, που απεικονίζει ηθοποιό Νέας Κωμωδίας σε ρόλο πάππου, ο οποίος ίσως επιστρέφει από ταξίδι (η μορφή δεν μπορεί να απεικονίζει στρατιώτη, διότι ο πρώτος επίσειστος, το προσωπείο του στρατιώτη, ανήκε στο γένος των νεανίσκων και ήταν αγένειος). Βρετανικό Μουσείο (Wikimedia Commons)\nΟ ρόλος της Β΄ Πράξης στη Νέα Κωμωδία είναι να καταστήσει εντελώς σαφές στους θεατές ποια είναι η φύση, η αιτιολογία και το διακύβευμα της έκρηξης που οσονούπω θα ακολουθήσει.\nΟ Μοσχίων επανεμφανίζεται χωρίς κανένα απολύτως σχέδιο για το πώς θα προσεγγίσει τον πατέρα του. Είχε αποχωρήσει για να το σκεφτεί, αλλά σπατάλησε τον χρόνο του φαντασιωνόμενος τον γάμο παρά μελετώντας το πρόβλημα που λέγεται Δημέας. Η αδράνεια και η αβελτηρία αυτή είναι χαρακτηριστική του εν λόγω χαρακτήρα, ο οποίος μέχρι και την Ε΄ πράξη αντιδρά στα γεγονότα παθητικά (αργότερα αναμένοντας να του δοθεί το σύνθημα για τη μεταγωγή της κόρης κι ενώ συμβαίνουν συνταρακτικά γεγονότα που θέτουν σε κίνδυνο τον γάμο, ο Μοσχίων δεν κάνει τίποτε άλλο παρά να επαναλαμβάνει μηχανικά, άσκοπα και αντιπαραγωγικά τρεις φορές το τελετουργικό λουτρό!).\nΈλα όμως που το “πρόβλημα” θα του προσφέρει το ίδιο τη λύση: ο Δημέας ανακοινώνει ορθά-κοφτά στον Μοσχίωνα την απόφασή του να τον παντρέψει με την κόρη του γείτονα βγάζοντάς τον ουσιαστικά από το δίλημμα! Πριν φτάσουμε εδώ, όμως, ο Δημέας εισέρχεται στη σκηνή φουρκισμένος. Έχει “ανακαλύψει” ότι η Χρυσίς, την οποία αποκαλεί χλευαστικά και οργισμένα, με τρόπο που εκ πρώτης όψεως αμφισβητεί τη βεβαιότητα της Χρυσίδος για τον έρωτά του, γαμετὴν ἑταίραν (“την γκομενίτσα μας τη φορτωθήκαμε τώρα!” θα μεταφράζαμε ελεύθερα), γέννησε το παιδί του και θέλει να το αναθρέψει κι ας μην είναι γνήσιο. Πρόκειται για την πρώτη περίπτωση κατά την οποία ο Δημέας αποτυγχάνει να δει πέρα από τα φαινόμενα, που εμπιστεύεται τυφλά τη δυνατότητά του να αντιληφθεί τι συμβαίνει και που σπεύδει σε συμπεράσματα χωρίς να επιτρέπει στον εαυτό του την αμφιβολία παρά μόνο φευγαλέα.\nΣτο ξέσπασμα του πατέρα του ο Μοσχίων αντιδρά με ένα φαρσοειδές ηθικολογικό κήρυγμα: δεν υπάρχουν γνήσιοι και νόθοι, υπάρχουν άνθρωποι! Ο Δημέας τον αποκρούει εύκολα (“καλά, μας δουλεύεις τώρα;”), αλλά πέρα απ’ τη φάρσα η σκηνή έχει βάθος. Ο Μοσχίων είναι ποητός, υιοθετημένος γιος. Ο Δημέας της Σαμίας είναι προθυμότερος να αγαπήσει και να τιμήσει τον πολιτικά γνήσιον αλλά ποητόν Μοσχίωνα παρά τον νόθον και λάθριον αλλά γόνῳ ομοαίματο γιο του. Το πρώτο το θεωρεί καθήκον του (και σύντομα θα θυσιάσει ακόμη και την αγαπημένη του γι’ αυτό), το δεύτερο το εκλαμβάνει ως μιαρόν. Είναι σαφές ότι ο Δημέας κάπου τα’χει μπερδέψει κι αυτή η σύγχυση, μεταξύ των άλλων, προοικονομεί την κωμική του “πτώση”.\nΣτο σημείο αυτό (143a-143m) ο πάπυρος εμφανίζει χάσμα. Όταν το κείμενό μας αποκαθίσταται, ο Δημέας παρουσιάζει στον Μοσχίωνα την απόφασή του για τον γάμο. Εδώ ξαφνιασμένος συναντά την ενθουσιώδη κατάφαση του γιου του. Καθώς στη Νέα Κωμωδία οι νέοι σπανίως συγκατατίθενται στα σχέδια των γονέων τους τόσο νωρίς στη δράση, ο Δημέας επαινεί το αὐτόματον που του τα’φερε όλα δεξιά. Ήθελα να τον παντρέψω και τον βρήκα ήδη ερωτευμένο! Ο ίδιος ο Μοσχίων, βέβαια, κλείνοντας το ματάκι στους θεατές, του λέει πάνω-κάτω: καλά, δεν σε παραξενεύει αυτό, αφού δεν ήξερες τίποτε για το παρελθόν μου με την Πλαγγόνα; Σε αυτό ο Δημέας απαντά με φράση που αποτελεί leimotiv για το ήθος του στο έργο. Εγώ δεν ήξερα τίποτα; Μα χρειαζόταν να μου το πεις; Σε βλέπω και τα καταλαβαίνω όλα! Εγώ βιάζομαι;\nΚαι όμως. Ο Δημέας όχι απλά βιάζεται αλλά κατ’ ακρίβεια ξεσπά σε ένα ντελίριο, στο οποίο συμπαρασύρει και τους άμοιρους Παρμένοντα και Νικήρατο, που δεν μπορούν να κατανοήσουν τη σπουδή του (το ενδιαφέρον και το κωμικό είναι πως ούτε κι ο ίδιος ο Δημέας την κατανοεί!). Αλλά η ορμητικότητα και η υπεραυτοπεποίθηση είναι το ίδιον αυτού του πάππου. Στη συνομιλία του με τον Μοσχίωνα και ενώπιον της “παράξενης” συμπεριφοράς του γιου του, ο οποίος είναι πρόθυμος όχι μόνο να παντρευτεί αλλά, θεωρητικά, και να πει στον πατέρα του την αλήθεια, ο Δημέας ακυρώνει την ευκαιρία που του προσφέρεται να βγει από την πλάνη, επειδή προφανώς (θα το πει ανοιχτά αυτό κατόπιν) έτσι συμπεριφέρεται ο κόσμιος γιος ενός τόσο σπουδαίου πατέρα· δεν είναι δυνατόν τα πράματα να είναι αλλιώς. Δεν τον παραξενεύει καν η βεβαιότητα του Μοσχίωνα πως ο Νικήρατος δεν θα αρνηθεί. Η Τύχη, η ίδια θεότητα που τον ευλόγησε με τη δυνατότητα να ζει στο φως της Αθήνας και όχι στο σκότος του Πόντου ή το ἀψίνθιον του Βυζαντίου, δεν μπορεί παρά να του τα φέρνει όλα δεξιά.\nΚαι έτσι η κωμωδία συνεχίζεται, στην ουσία τώρα αρχίζει. Η πράξη κλείνει με τον Νικήρατο και τον Παρμένοντα να φεύγουν προς την αγορά για τις προετοιμασίες. Ο Παρμένων έχει λάβει την εντολή να προσλάβει κι έναν μάγειρο.\nΗ Γ΄ ΠΡΑΞΗ (206-420 ARNOTT)\nΑναπαράσταση δουλικού προσωπείου Νέας Κωμωδίας σε πεντελικό μάρμαρο. Εθνικό Αρχαιολογικό Μουσείο Αθηνών (Wikimedia Commons)\nΗ Γ΄ και η Δ΄ πράξη των κωμωδιών του Μενάνδρου συνιστούν αντιστοίχως τη δέσιν και τη λύσιν του κωμικού προβλήματος, την κορύφωση του δράματος και την ευόδωση των πραγμάτων.\nΗ τρίτη πράξη της Σαμίας αποτελείται από πέντε ξεχωριστές σκηνές: (α) τον μονόλογο του Δημέα, στον οποίο ο οξύς πάππος αποκαλύπτει την καινούρια του ανακάλυψη, ότι πατέρας του παιδιού (τάχα της Χρυσίδος) δεν είναι ο ίδιος αλλά ο Μοσχίων – αν και δεν θέλει να το πιστέψει· (β) τον διάλογο Δημέα και Παρμένοντα, που στο μυαλό του Δημέα ισοδυναμεί με επιβεβαίωση των υποψιών του· (γ) τον δεύτερο μονόλογο του Δημέα, στον οποίο ανακοινώνει την πρόθεσή του να διώξει “τη δική του Ελένη”, την οποία θεωρεί υπεύθυνη για όλα· (δ) την κεντρική σκηνή της εκδίωξης της Χρυσίδος από το σπίτι του Δημέα, σκηνή φορτισμένη και “τραγική”, την οποία όμως παρακολουθεί ως κωμική ασφαλιστική δικλείδα ο μάγειρος· (ε) τη σύντομη ανταλλαγή Νικήρατου και Χρυσίδος, που καταλήγει στην προσφορά προσωρινού καταφυγίου στη Σαμία και το παιδί στο σπίτι του πρώτου.\nΗ τρίτη πράξη, λοιπόν, ανήκει δικαιωματικά στον Δημέα, ο οποίος αποκαλύπτει πέραν πάσης αμφιβολίας τον εαυτό του. Όπως και στη συνομιλία με τον Μοσχίωνα, έτσι κι εδώ ο Δημέας χάνει δυο φορές την ευκαιρία να μάθει την αλήθεια, εξαιτίας της ορμητικής φύσης του και της διανοητικής του αλαζονείας, η οποία φιμώνει τους συνομιλητές του.\nΚάτι πάει να ψελλίσει ο Παρμένων, που ίσως να κατέληγε στην αλήθεια (στο κάτω-κάτω ο δούλος έχει απειληθεί ήδη με μαστίγωμα· θα ήθελε να σώσει το τομάρι του). Ο Δημέας όμως τον κόβει απότομα: “Κάτι μου διαφεύγει, λες, παλιάνθρωπε; Τι μπορεί να μου διαφεύγει; Τα ξέρω όλα, τα’ χω μάθει με το νυ και με το σίγμα”. Ο Παρμένων φεύγει κακήν κακώς. Από αυτόν ο Δημέας δεν ήθελε παρά ένα “yes, master”.\nΠαρομοίως στη σκηνή με τη Σαμία. Ο Δημέας σπρώχνει, φωνάζει, βρίζει, αρνείται να υπεισέλθει σε πραγματικό διάλογο. Συμπεριφέρεται περισσότερο σαν ζώο που δάκνει, παρά σαν λογικό ον, κι ας είναι υπέρ το δέον λογιστικός, κατά την έκφραση του Αριστοτέλη για τους γέρους. Η Χρυσίς δεν καταλαβαίνει καν την αιτία του θυμού του, αφού δεν γνωρίζει τις υποψίες του Δημέα, και ο Δημέας δεν μπαίνει στον κόπο να της εξηγήσει γιατί την εξωθεί. Η άδικη θυματοποίηση της χρυσής Σαμίας, τα πνιχτά της δάκρυα, τα πολλά τραγωδικά παράλληλα που διαλέγονται με τη Σαμία εν γένει θα έσπρωχναν άβολα τη σκηνή αυτή “μέχρι τον κόθορνο” (usque ad coturnum), δηλαδή μέχρι την ίδια την τραγωδία, όπως επισήμανε σε άλλη περίσταση (ως κίνδυνο) ο Απουλήιος, αν δεν υπήρχε στη σκηνή ο μάγειρος. Η παρουσία του μαγείρου προσγειώνει τη σκηνή στην κωμωδία και θυμίζει ότι, κι αν “κλαίμε” προσωρινά, στο τέλος ο πολυπόθητος γάμος και το τσιμπούσι δεν θα μας λείψουν.\nΟ Δημέας μπήκε στην Γ΄ Πράξη με τα πρώτα σπέρματα αμφιβολίας στο μυαλό του (“δεν ξέρω πια με βεβαιότητα αν βλέπουν καλά τα μάτια μου”), αλλά ξόρκισε γρήγορα τον δαίμονα αυτό. Αυτό που ξέρει και καταλαβαίνει, αυτό είναι. Ο Μοσχίων ἡμάρτηκε, αλλά υπεύθυνη για όλα είναι η Χρυσίς, που τον βρήκε μεθυσμένο και τον ξελόγιασε. Η απόφασή του Δημέα είναι να περιφρουρήσει τη σχέση του με τον γιο του πάση θυσία. Μελετητές όπως η Netta Zagagi, που αθωώνουν τον Δημέα, θεωρούν φυσιολογικό ότι ο pater familias θα εκδιώξει “το ξένο σώμα” και θα προτάξει την ακεραιότητα του οίκου του. Τα πράγματα όμως είναι πιο βαθιά, κατά τη γνώμη μου, καθώς (α) στη σκηνή αυτή λειτουργεί υπογείως ένα συγκεκριμένο τραγικό διακείμενο, αυτό του Οιδίποδα, ο οποίος, όπως ακριβώς και ο Δημέας, δεν βλέπει ακόμη κι αν βλέπει, ο οποίος πιστεύει στο φως του κοφτερού του μυαλού, ενώ στην πραγματικότητα είναι πιο τυφλός κι απ’ τους τυφλούς και στ’ αυτιά και στον νου και στα μάτια (βλ. την ανάλυσή μας εδώ)· (β) η συμπεριφορά του Δημέα φέρνει την ίδια τη σχέση του με τον Μοσχίωνα στα όρια της οριστικής ρήξης: όσο κι αν ο Μοσχίων μπλοφάρει στην Ε΄ Πράξη, το γεγονός ότι ο Δημέας αναγκάζεται να γονατίσει αποτελεί ένδειξη ότι οι ενέργειές του εδώ δεν προορίζονται να εκληφθούν ούτε ως φυσιολογικές ούτε ως ευγενείς, αλλά ως άκρως προβληματικές: η συμπεριφορά του απαιτεί διόρθωση.\nΗ Δ΄ ΠΡΑΞΗ (421-615 ARNOTT)\nΜε την ολοκλήρωση της Δ’ Πράξης στη Νέα Κωμωδία κατά κανόνα το βασικό κωμικό πρόβλημα, αφού αρχικά φουντώσει και φτάσει στο απροχώρητο, στο τέλος έχει ουσιαστικά λυθεί. Η Δ’ πράξη της Σαμίας, με την έντονή της κίνηση, τους σπαρταριστούς διαλόγους, τις άστοχες αναφορές στην τραγωδία, αλλά και τα ζωηρά τροχαϊκά της τετράμετρα, ανατρέπει όλο το πάθος, την ένταση και τον τραγικό χρωματισμό της “βαριάς” Γ’.\nΣε αυτό το ελαφρό κλίμα και τον γοργό ρυθμό, που κατατείνει οριστικά πια προς τη λύσιν, ακόμη και η σύγκρουση του Δημέα με τον Μοσχίωνα, με τους σαφείς αποήχους του Ευριπίδη και του Ιππολύτου ή του Φοίνικός του, δεν μπορεί να παρασοβαρέψει, παρά το γεγονός ότι η συντριβή του Δημέα, τη στιγμή που θεωρεί ότι ο θρασύς, ξεδιάντροπος Μοσχίων του ζητά και τα ρέστα (και τη νύφη και την γκόμενα!), είναι απολύτως γνήσια από τη σκοπιά του: “μα τόσο απόλυτα μ’ έχεις πια ξεγράψει;” Ο Μένανδρος διατηρεί πάντοτε αυτόν τον ‘περσπεκτιβισμό’, όπως τον αποκάλεσε ο Stephen Halliwell, δηλαδή τη δυνατότητα να αντιπαρατίθεται η εξωτερική, αντικειμενική οπτική των θεατών, που βλέπει το θέαμα ως κωμωδία, στην εσωτερική, υποκειμενική οπτική των χαρακτήρων, που βιώνουν τα γεγονότα με τρόπο ‘τραγικό’.\nH συγκεκριμένη σκηνή είναι πραγματικά σπαρταριστή, από τις πιο αστείες σε όλο το γνωστό corpus του Μενάνδρου. Ο Μοσχίων προσπαθεί να πείσει τον πατέρα του να δεχθεί πίσω τη Χρυσίδα. Όσο πιο πολύ τον πιέζει, τόσο περισσότερο ο Δημέας εκνευρίζεται. Τα επιχειρήματα του Μοσχίωνα θυμίζουν την αντίστοιχη κενή ηθικολογία της Β΄Πράξης: τι θα πει ο κόσμος, δεν είναι και τόσο τρομερό, πολλοί το έχουν κάνει – μόνο που άλλα εννοεί ο Μοσχίων και άλλα καταλαβαίνει ο Δημέας! Τα πράγματα γίνονται ακόμη πιο αστεία, όταν ο Δημέας προτρέπει τον Μοσχίωνα: “αφού δεν είναι τόσο τρομερό αυτό που έγινε, πες το στον Νικήρατο!” Αυτό βεβαίως ο Μοσχίων αδυνατεί παντελώς να το κάνει, αφού σκοπός του είναι να περάσει το βαρύ του ατόπημα στη ζούλα. Κι όλο περισσότερο φουντώνει ο Δημέας, που ακόμη θεωρεί πως όλα τα ξέρει κι όλα τα καταλαβαίνει!…\nΣαν να μην έφταναν όλα αυτά, μπαίνει κι ο Νικήρατος στον καυγά, υπέρ του Δημέα. Ο Νικήρατος αραδιάζει μια σειρά από μυθικά-τραγωδικά δήθεν παράλληλα για τη συμπεριφορά του Μοσχίωνα (ο Μοσχίων ως Τηρέας, ως Οιδίπους, ως Θυέστης, ως Φοίνιξ), που βεβαίως αστοχούν εκκωφαντικά. Εκεί που στην αρχή της σκηνής ο Νικήρατος είχε βγει για να βάλει μυαλό στον γερο-φίλο του, τον οποίο αποκαλούσε σκαιόν και σκατοφάγον, τώρα αυτός, που είναι αληθινός άντρας κι όχι μαλθακός σαν τον φίλο του, γίνεται… σκατοφαγότερος του σκατοφάγου και βρίζει τον Δημέα για… την ανοχή του και τη χλιαρή του αντίδραση! Ο Νικήρατος αφαιρεί τη συγκατάθεσή του για τον γάμο, στρώνοντας τον δρόμο και για τη δική του αποδόμηση, τον δικό του επάξιο εξευτελισμό, που επίκειται.\nO λεγόμενος Μένανδρος του Chiaramonti. Ρωμαϊκό αντίγραφο ελληνιστικού πρωτοτύπου. Museo Chiaramonti, Βατικανό (Wikimedia Commons)\nΟ Μοσχίων έχει παγώσει. Ικετεύει τον πατέρα του να τον ακούσει, αλλά ο Δημέας το γνωστό του βιολί: οὐκ ἀκούσομαι οὐθέν. Ο νεαρός βέβαια βρίσκει στο τέλος το θάρρος, όταν ο Νικήρατος έχει φύγει, να συλλαβίσει στον πατέρα του την αλήθεια. Πριν καλά-καλά τελειώσουν όμως την κουβέντα μπουκάρει ξανά ο Νικήρατος, ακόμη πιο εξοργισμένος, που έχει δει την κόρη του να θηλάζει το μωρό! Τα πράγματα τώρα αντιστρέφονται παντελώς (πάντα πράγματ’ ἀνατέτραπται). Ο Νικήρατος είναι πια ο σκατοφάγος, αυτός είναι πλέον ο τραχύς και αὐθέκαστος, που απειλεί να σκοτώσει τη γυναίκα του και μπαινοβγαίνει σαν τρελός στο σπίτι του, μέσα-έξω, έξω-μέσα.\nΟ Δημέας ξαναβρίσκει την ψυχραιμία του, αλλά και αμείωτη την παλιά του αλαζονεία, παρά τη στιγμιαία αυτοκριτική του. Αφού πρώτα ανάβει περισσότερο τον Νικήρατο με ψευτοπαραμυθίες (ίσως να έπαιζε η κόρη σου με το μωρό, ίσως να σου φάνηκε), στο τέλος, αφού πρώτα τον συγκρατεί ώστε να αποδράσει η Χρυσίς και το μωρό από τα χέρια του, του αποκαλύπτει την αλήθεια και τον παρηγορεί τάχα, κι αυτός με τραγωδικές αναφορές, που κινούνται στον προηγούμενο τόνο του Μοσχίωνα. Αυτά τα πάθαν και τα κάναν κι άλλοι, Νικήρατε – μόνο που αυτοί οι “άλλοι” στην προκειμένη περίπτωση είναι ο Ακρίσιος και ο Δίας που “ἐμοίχευσεν” την κόρη του Ακρισίου Δανάη με τη μορφή χρυσής βροχής! Πρόκειται για μια από τις διαυγέστερες περιπτώσεις στη Νέα Κωμωδία χιουμοριστικής προβολής της αστικής επιφάνειας της δράσης στα αρχέτυπα του τραγωδικού μύθου. Συχνότατα άλλωστε οι χαρακτήρες του Μενάνδρου επιδεικνύουν συνείδηση ότι αναπαριστούν στο επίπεδο της σύγχρονης πόλεως αφηγήσεις με προηγούμενα στον τραγικό μύθο· με άλλα λόγια ότι, παρά τη ρεαλιστική επίφαση της δράσης, κινούνται σε ένα πλασματικό, λογοτεχνικό και θεατρικό, πεδίο.\nMε τα πολλά ο Δημέας καταφέρνει να ηρεμήσει τον Νικήρατο-Ακρίσιο, αφού όλα αυτά ήταν… θέλημα θεού. Στο κάτω-κάτω ο Μοσχίων, σε αντίθεση με τον Δία, θα αποκαταστήσει το κορίτσι του.\nΣυμβολική αναπαράσταση της Τραγωδίας (αριστερά) και της Κωμωδίας (δεξιά) μέσα από χαρακτηριστικά προσωπεία του κάθε είδους. Musei Capitolini, Ρώμη. Wikimedia Commons\nΗ Ε΄ ΠΡΑΞΗ (616-737 ΑΡΝΟΤΤ)\nΗ Ε’ Πράξη στη Νέα Κωμωδία επιφυλάσσεται για τη ρύθμιση των όποιων τελικών εκκρεμοτήτων, για την απόδοση “ποιητικής δικαιοσύνης” είτε με την έννοια της ανταμοιβής είτε με την έννοια της τιμωρίας και βεβαίως για την οριστική ένωση του ζευγαριού, που επισφραγίζεται με την τελετή της ἐγγύης (στην οποία ο παλαιός κύριος της κοπέλας δίνει το χέρι της στον καινούριο) και το γλέντι του γάμου.\nΣτη Σαμία, εκεί που ο θεατής πιστεύει ότι όλα έχουν τελειώσει και διερωτάται τι θα σκαρφιστεί πάλι ο Μένανδρος για να κρατήσει την κωμωδία ζωντανή, η Ε΄ Πράξη ξεκινά με μια ακόμη έκπληξη. Ο Μοσχίων εμφανίζεται χολωμένος με τον Δημέα για τις άδικες υποψίες που ο γέρος έτρεφε για τον γιο του. Σκοπός του είναι να μπλοφάρει ότι θα φύγει μισθοφόρος στη Βακτρία, αν ο πατέρας του δεν απολογηθεί. Αυτή είναι η ποιητική δικαιοσύνη της Σαμίας. Η αἰσχύνη που ένιωσε ο Μοσχίων ήταν η τιμωρία του. Και ο Δημέας όμως πρέπει να ταπεινωθεί για τη διανοητική του αὐθάδειαν.\nΤην κατάλληλη στιγμή επανεμφανίζεται ο συνήθης συνεργός των νέων σε τέτοιου είδους κολπάκια στη Νέα Κωμωδία, ο δούλος. Ο Παρμένων το’χε σκάσει στην Γ΄ Πράξη φοβούμενος ότι ο Δημέας θα του τις βρέξει. Επιστρέφει τώρα διερωτώμενος γιατί έφυγε, αφού δεν είχε φταίξει σε τίποτα. Ο Μένανδρος παίζει συχνά με τις συμβάσεις του είδους του. Ο δούλος φεύγει από τη μέση, όταν ο συγγραφέας δεν τον χρειάζεται πια, και επανεμφανίζεται στο κρίσιμο σημείο, για να εξασφαλίσει στον Μοσχίωνα χλαμύδα καὶ σπάθην.\nΟ Μοσχίων είναι αυτός τώρα που κυριεύεται, τάχα, από οργή, αφού προηγουμένως νουθετεί τον εαυτό του: “πρέπει να παίξεις καλά τον ρόλο σου, Μοσχίων· να είσαι πειστικός ότι μπορείς να κάνεις κάτι που στην πραγματικότητα αδυνατείς”. Στο πλαίσιο αυτής της… πειστικότητας ο Μοσχίων ξεκινά δίνοντας ένα χέρι ξύλο στον Παρμένοντα, που καθυστερεί να του φέρει αυτά που ζήτησε, καθώς δεν καταλαβαίνει τη σκοπιμότητα: οι προετοιμασίες για τον γάμο άλλωστε έχουν ξεκινήσει ξανά.\nΤο σχέδιο του Μοσχίωνα βέβαια είναι ατελές: δεν γνωρίζει τι θα πράξει αν ο Δημέας δεν επιδείξει διάθεση συνδιαλλαγής και απολογίας. Αλλά γι’ αυτά θα φροντίσει η Κωμωδία! Ο Δημέας πράγματι αναγκάζεται να παραδεχθεί το λάθος του και μάλιστα με όρους που εκθέτουν τη βασική του ἁμαρτίαν: την ψευδαίσθηση της διανοητικής υπεροχής. Ἠγνόησα, ἥμαρτον, ἐμάνην, διεσφάλην. Ο Δημέας ἀπολελόγηται, όπως ακριβώς ο Μοσχίων στη Β΄ Πράξη – κι έτσι η ποιητική δικαιοσύνη αποκαθίσταται.\nΗ τελευταία φαρσική σκηνή, με τον Νικήρατο να εξίσταται βλέποντας τον Μοσχίωνα με τα στρατιωτικά και πιστεύοντας ότι έχει σκοπό να το σκάσει, είναι το κερασάκι στην υπέροχη κωμική τούρτα. Και η τελευταία αυτή παρεξήγηση διαλύεται γρήγορα. Ο Δημέας καλεί να φέρουν έξω την κοπέλα για το τελετουργικό της ἐγγύης.\nΗ φράση του Μοσχίωνα είναι χαρακτηριστική ολόκληρης της Σαμίας: εἰ τοῦτ’ ἐποίεις εὐθύς, οὐκ ἂν πράγματα / εἶχες, ὦ πάτερ, φιλοσοφῶν ἄρτι. Η Σαμία είναι η κωμωδία ενός γέρου που ζει βαθιά στην ποντική ομίχλη της άγνοιας, ενώ έχει την εντύπωση ότι διάγει στο λαμπρό φως του αττικού ηλίου. Στην τελευταία σκηνή του έργου ο Μένανδρος παραπέμπει σαφώς στις εναρκτήριες, αυτάρεσκες και αλαζονικές δηλώσεις του Δημέα, που τώρα έχουν πλήρως ανατραπεί, αλλά, επειδή παίζουμε κωμωδία, με θετικές συνέπειες για όλους!\nΤο Θέατρο του Διονύσου στη νότια κλιτύ της Ακρόπολης\nΤΙ ΚΩΛΥΕΙ ΜΕΤΙΕΝΑΙ ΤΗΝ ΠΑΙΔΑ Μ’ ΗΔΗ; ΠΩΣ ΜΠΟΡΕΙΣ ΝΑ ‘ΣΚΟΤΩΣΕΙΣ’ (ΠΑΡΟΛΙΓΟΝ) ΕΝΑ ΓΑΜΟ ΠΟΥ ΤΟΝ ΘΕΛΟΥΝ ΟΛΟΙ\nΗ Σαμία αποτελεί μοναδική σύλληψη, στο πλαίσιο πάντα των περιορισμών του είδους, αφού στο έργο αυτό τα εμπόδια που παρακωλύουν την ποθητή γαμήλια ένωση των δύο νεαρών πρωταγωνιστών, του Μοσχίωνα και της Πλαγγόνας, δεν είναι, ως συνήθως, κατά βάση εξωγενή: δεν εμποδίζει η μεγάλη κοινωνικοοικονομική διαφορά μεταξύ των δύο οικογενειών ή ο αθεράπευτα δύστροπος χαρακτήρας του πατέρα της κοπέλας, όπως συμβαίνει στον Δύσκολο· δεν βάζουν προσκόμματα τα τερτίπια της μοίρας, που αποκρύπτουν την πραγματική ταυτότητα ενός ή και των δύο ερωτευμένων νεαρών, όπως στην Περικειρομένη ή στους Σικυωνίους, ή τα γρανάζια του νόμου και μια σειρά από παρεξηγήσεις, όπως στην Ασπίδα και τον Μισούμενο.\nΗ ιδιαιτερότητα της Σαμίας είναι ότι όλοι ανεξαιρέτως οι εμπλεκόμενοι στο έργο αυτό επιθυμούν τον γάμο διακαώς, ρητά και χωρίς επιφυλάξεις ή περιστροφές: όχι μόνο το ίδιο το ζευγάρι (ο Μοσχίων από έρωτα, η Πλαγγόνα από ανάγκη ή από αγάπη, δεν έχει μεγάλη σημασία, καθώς στον αρχαιοελληνικό γάμο η συναίνεση της γυναίκας δεν προϋποτίθεται), αλλά και αυτοί που μετράνε περισσότερο, οι δύο πατεράδες, είναι αποφασισμένοι εξαρχής να ενώσουν τους δύο νέους, αν και δεν γνωρίζουν τι έχει προηγηθεί. Η απορία του Μοσχίωνα είναι χειρονομία μεταθεατρικής ειρωνείας, ο οποίος πειράζει τους θεατές του: “αλήθεια, τι με εμποδίζει αλήθεια να παντρευτώ την κόρη;”\nΕξωτερικώς τίποτα, αλλά επί της ουσίας πολλά. Τα κωλύματα που εμφανίζονται στην πορεία των δυο παιδιών προς τον γάμο είναι ψυχολογικά, αλλά και πάλι δεν πρόκειται για στερεότυπα ελαττώματα, όπως η φιλαργυρία του Σμικρίνη στην Ασπίδα, αλλά για κάτι βαθύτερο. Οι περιπλοκές στη Σαμία σχετίζονται κυρίως με τον χαρακτήρα του Δημέα, πιο συγκεκριμένα με τον αψύ τρόπο του, την αυταρέσκεια και την αλαζονεία του· έχουν όμως πάνω από όλα να κάνουν, ακόμη πιο βαθιά, με τη σχέση του Δημέα με τον θετό του γιο, η οποία είναι τόσο άσπιλη και αμόλυντη, τόσο άμεμπτη και “παραδειγματική”, όπως τη χαρακτήρισε ένας μελετητής, ώστε να καταλήγει ανειλικρινής και εν τέλει προβληματική.\nΗ αυταρέσκειά του οδηγεί τον Δημέα μοιραία σε απόλυτη επικοινωνιακή αναπηρία, καθώς αδυνατεί να εμπλακεί σε πραγματικό διάλογο με τον οποιονδήποτε στο έργο. Η Σαμία, άλλωστε, όπως έχει παρατηρηθεί, είναι η μενάνδρεια κωμωδία με τα μεγαλύτερα ποσοστά μονολόγων. Στην περίπτωση αυτή, λοιπόν, ένα συμβατικό στοιχείο δραματικής μορφής υπογραμμίζει ένα καίριο θέμα του έργου: τους ηθολογικούς παράγοντες που παρακωλύουν τη σταράτη και ευθεία επικοινωνία μεταξύ των χαρακτήρων. Η υποδειγματική δήθεν σχέση ανάμεσα στον πατέρα και τον γιο επιβαρύνεται τόσο από την αἰσχύνην και την αμφιβολία, που τελικά αγκυλώνεται πλήρως. Η ιδεατή τους σχέση τελικά εδράζεται σε ένα είδος φοβίας, την οποία προκαλεί η έλλειψη σχέσης αίματος, και τελικά οδηγεί στην ανειλικρίνεια και την πλήρη κατάρρευση της μεταξύ τους επικοινωνίας.\nΤελικά, στη Σαμία τόσο ο Μοσχίων όσο και ο Δημέας ελέγχονται ως ατελή ηθικά υποκείμενα, που χρειάζεται είτε να ωριμάσουν είτε να ελεγχθούν. Για να μιλήσουμε με αριστοτελικούς όρους, η Σαμία εκθέτει αφενός την ἀκρασίαν του νεαρού γιου, που αδυνατεί να ελέγξει τις σεξουαλικές του ορμές, αφετέρου όμως, ίσως πολύ περισσότερο, την ἀκρισίαν του γέρου πατέρα, που πιστεύει ότι μπορεί να ελέγξει τα πάντα με το δυνατό αλλά μοιραία πεπερασμένο του μυαλό.\n7 thoughts on “Σύντομη εισαγωγή στη ‘Σαμία’ του Μενάνδρου: (2) Η πλοκή αναλυτικά”


Ξεκίνησε το ταξίδι ελπίδας για τη μικρή Αναστασία - Το μήνυμα του πατέρα της (Βίντεο) - PeloponnisosNews Online\nΑρχική Ν. Μεσσηνίας Ξεκίνησε το ταξίδι ελπίδας για τη μικρή Αναστασία – Το μήνυμα του...\nΜια ελπιδοφόρα μέρα ξημέρωσε σήμερα για την 7χρονη Αναστασία από την Καλαμάτα και την οικογένεια της, καθώς ξεκίνησε το ταξίδι της για την Αμερική.\nΛίγο πριν την πτήση, ο πατέρας της Αναστασίας, Ηλίας Τριανταφυλλάκης, δημοσίευσε στο facebook το εξής μήνυμα από το αεροδρόμιο:\n“Είμαστε έτοιμοι λοιπόν… Πακετάραμε για ένα ταξίδι πολύ διαφορετικό. Που έγινε με την βοήθεια και την στήριξη όλων σας. Τόσο απλόχερα από την πρώτη στιγμή στο άκουσμα των άσχημων μαντάτων, ήρθατε να μας σταθείτε, να μας δώσετε κουράγιο σε κάτι αδιανόητο. Ύστερα ήρθε η Αναστασία Βασκούδη, μια μητέρα που έχει τόσο δύναμη που μόνο σεβασμό και θαυμασμό μπορεί κάποιος να νοιώσει. Μας άνοιξε μια πόρτα για αναζήτηση, εκεί έξω υπάρχουν έρευνες πέρα από το σκοτάδι που μας είχαν ρίξει. Μετά ήρθε η καραντίνα, οι πληροφορίες πολλές και οι νύχτες ατελείωτες, διάβασμα και ψάξιμο απέναντι στον χρόνο. Ένα θρίλερ καταδίωξης, να μπορέσουμε να (ξε) φύγουμε. Ακόμα ένα εμπόδιο στο δρόμο μας, το υπερβολικό κόστος, κάτι εκεί έξω μπορεί να υπάρχει αλλά είναι πολύ πολύ ακριβό. Και έρχεται μια οικογένεια, η οικογένεια Παναγιωτοπούλου που χωρίς να γνωρίζουμε τίποτα αποφασίζει να διαθέσει τα χρήματα αντί στεφάνου στην Αναστασία, για την οποία της είχαν μιλήσει αγαπημένοι μας φίλοι.\nΠολύ γρήγορα και με μεγάλη αποτελεσματικότητα αρχίζει και φαίνεται πως θα μπορέσει να γίνει το ταξίδι. Όμως η κατάσταση με τους περιορισμούς έχει δυσκολέψει πολύ, έρχεται όμως η βοήθεια του κου Γ. Χορόζογλου, με την τεράστια συμβολή του, μεσολαβεί ο πάτερ και η Visa θα εκδοθεί άμεσα ενώ έχει ήδη βγει πάλι με την βοήθεια του ο ερανικος λογαριασμός. Πλέον ο χρόνος μετράει αντίστροφα, το ταξίδι είναι πολύ κοντά και με την τεράστια συμβολή του κόσμου από Ελλάδα, από κάθε γωνιά της γης, έγινε. Γίναμε όλοι ένα. Παιδιά που δεν τους ξέρουμε ασχολήθηκαν πολλές ώρες για να δημιουργήσουν εικαστικά, μια εικόνα. Και εσείς οι φίλοι μου , που με παίρνατε τηλέφωνο μόνο να μου πείτε ότι έχετε καλό προαίσθημα και να μας δώσετε κουράγιο και οι συγγενείς, όλοι μαζί να τρέξουν χωρίς κανένα δισταγμό, να προσφέρουν τον χρόνο τους και η Ερρικα μετά από ένα οδυνηρό ατύχημα, να έχει μόνη σκέψη της την μικρή Αναστασία, να θέλει να προσφέρει με κάθε τρόπο.\nΈνα 7χρονο κοριτσάκι έγινε το παιδί όλων και εμείς δεν είμαστε μόνοι, η δύναμη μας έγινε τεράστια, η ελπίδα ότι παρόλα τα δεινά που περνάμε όλοι στο βάθος μας έχουμε πολύ νοιάξιμο και ανθρωπιά. Φτάνουμε στο αεροδρόμιο, δεν ξέρω πως θα σας ευχαριστήσω. Ελπίζω να καταφέρω κάποια στιγμή να δώσω, όσα μου δόθηκαν. Να σας έχει ο Θεός καλά, να είμαστε άνθρωποι και όλα είναι δυνατά. Σας αγαπάμε” καταλήγει το μήνυμα.\nΓια το ταξίδι της μικρής Αναστασίας έκανε αναφορά χθες η εκπομπή “Ώρα Ελλάδος” του Open.\nΠροηγούμενο άρθροΜητροπολίτης Μεσσηνίας κατά συνωμοσιολόγων: «Με τα θέματα της υγείας δεν παίζει κανείς»\nΕπόμενο άρθροΠάτρα: Της άρπαξε 20.000 ευρώ για να της λύσει τα μάγια


Το εξώδικο του Περέιρα και η ΕΠΟ που έχει γίνει άνω-κάτω - Fosonline\nΤο εξώδικο του Περέιρα και η ΕΠΟ που έχει γίνει άνω-κάτω\nΣάββατο, 23/11/2019 16:00\nΟ Ολυμπιακός δικαιώνεται για την επιστολή που έστειλε προ ημερών για τα οικονομικά θέματα της ΕΠΟ, ενώ ο Περέιρα έστειλε εξώδικο στην ομοσπονδία.\nΔεν διανύει και τις καλύτερες της ημέρες η ΕΠΟ, αφού μία σειρά από γεγονότα έρχονται να επιβεβαιώσουν πως τα πράγματα δεν είναι και τόσο καλά στην ομοσπονδία. Η επιστολή του Ολυμπιακού στον υφυπουργό Αθλητισμού, Λευτέρη Αυγενάκη, αλλά και σε FIFA, UEFA έχει προκαλέσει μία σειρά από προβλήματα στην ΕΠΟ.\nΑυτό είναι το μνημόνιο των UEFA και FIFA για την ΕΠΟ\nΗ ομοσπονδία βρίσκεται σε καθεστώς μνημονίου από την ευρωπαϊκή και παγκόσμια ομοσπονδία. Αυτό σημαίνει πως δεν μπορεί να κουνήσει ούτε ένα ευρώ χωρίς την έγκριση τους. Παράλληλα η νέα κατάσταση που έχει δημιουργηθεί στην ΕΠΟ αποτελεί δικαίωση για τις θέσεις του Ολυμπιακού και για όλα όσα ανέφερε στην επιστολή του προ ημερών.\nΜέσα σε όλα αυτά έρχεται και το εξώδικο του Μέλο Περέιρα στην ομοσπονδία. Ο Πορτογάλος αρχιδιαιτητής αμείβεται με 22.500 ευρώ τον μήνα. Ο λόγος που έστειλε το εξώδικο έχει να κάνει με μείωση του μισθού που του έγινε από την ΕΠΟ.\nΜία μείωση που οφείλεται σε παρακρατήσεις λόγω του ότι πέρσι εισέπραξε από λάθος 20.000 ευρώ παραπάνω. Ο ίδιος έστειλε εξώδικο στην ΕΠΟ επειδή όπως τονίζει δεν ενημερώθηκε έγκαιρα για τις παρακρατήσεις. Σε μία περίοδο που η ομοσπονδία βρίσκεται σε καθεστώς μνημονίου ο Μέλο Περέιρα στέλνει εξώδικο, διότι έγιναν περικοπές στο μισθό του.


Angelina Jolie: Νέα βραδινή έξοδος με τον The Weeknd! (pics) | Ladytimes\nΤις τελευταίες εβδομάδες, έχουν φουντώσει οι φήμες ότι η Angelina Jolie και ο The Weeknd είναι μαζί!\nΟ φωτογραφικός φακός «συνέλαβε» τον παρασμένο Ιούλιο την βραβευμένη με Όσκαρ ηθοποιό και τον διάσημο τραγουδιστή να απολαμβάνουν το δείπνο τους στο ιταλικό εστιατόριο Giorgio Baldi στο Λος Άντζελες.\nΗ Angelina και ο The Weeknd έκαναν νέα βραδινή έξοδο, με τους φωτογράφους να τους απαθανατίζουν στη Santa Monica.\nΣύμφωνα με τη Daily Mail έφτασαν χωριστά, έφαγαν σε ιδιωτικό τμήμα ιταλικού εστιατορίου και παρέμειναν εκεί για δυόμισι ώρες.\nΈπειτα, έφυγαν και πάλι μαζί.


Έβρος: Αυτοπυρπολήθηκε γυναίκα στην Αλεξανδρούπολη, βάζοντας με τραγικό τρόπο τέλος στην ζωή της – EVROS NEWS\nΈβρος: Αυτοπυρπολήθηκε γυναίκα στην Αλεξανδρούπολη, βάζοντας με τραγικό τρόπο τέλος στην ζωή της\nΤέλος στην ζωή της με τραγικό τρόπο έβαλε μια 79χρονη γυναίκα, η οποία αυτοπυρπολήθηκε την περασμένη Δευτέρα και τελικά κατέληξε χθες απόγευμα Παρασκευής στο Πανεπιστημιακό Νοσοκομείο Αλεξανδρούπολης, όπου νοσηλευόταν όλες αυτές τις ημέρες σε κρίσιμη κατάσταση.\nΣύμφωνα με το reportal.gr, η ηλικιωμένη γυναίκα αντιμετώπιζε ψυχολογικά προβλήματα και είχε επιχειρήσει να αυτοκτονήσει και παλαιότερα, πίνοντας χλωρίνη. Τότε οι γιατροί κατάφεραν να την κρατήσουν στην ζωή, αλλά αυτή την φορά τα σοβαρά εγκαύματα έφεραν τελικά τον θάνατο της στην εντατική του ΠΓΝ Αλεξανδρούπολης όπου είχε μεταφερθεί από το ασθενοφόρο του ΕΚΑΒ.\nΌπως είπαν οι γείτονες της που είχαν ενημερώσει την περασμένη Δευτέρα αστυνομία αλλά και το ΕΚΑΒ, η αυτόχειρας βγήκε από το σπίτι της, περιέλουσε το κορμί της με εύφλεκτο υγρό και έβαλε φωτιά, χωρίς να προλάβει να την σταματήσει κανένας. Όλες αυτές τις τέσσερις ημέρες έδινε “μάχη” να κρατηθεί στην ζωή, αλλά κατέληξε στο νοσοκομείο.\nΒΙΝΤΕΟ: Ταξιδεύοντας συντροφιά με τα πανέμορφα δελφίνια του Θρακικού Πελάγους\nΤα πανέμορφα δελφίνια του Θρακικού Πελάγους είναι γνωστά και…


Πρώτη καταχώρηση: Πέμπτη, 14 Νοεμβρίου 2019, 11:49\n«Το Ευρωπαϊκό Συμβούλιο υιοθετεί το πλαίσιο για τις κυρώσεις για τις παράνομες γεωτρήσεις της Τουρκίας στην ανατολική Μεσόγειο. Είναι ένα σαφές μήνυμα αλληλεγγύης προς την Κύπρο και τον κυπριακό λαό» επεσήμανε σε παρέμβασή του στο Ευρωπαϊκό Κοινοβούλιο στις Βρυξέλλες ο Μανώλης Κεφαλογιάννης.\n«Τα σύνορα της Ευρωπαϊκής Ένωσης είναι και σύνορα της Κύπρου. Η Αποκλειστική Οικονομική Ζώνη της Ευρωπαϊκής Ένωσης είναι και Αποκλειστική Οικονομική Ζώνη της Κυπριακής Δημοκρατίας. Θα πρέπει, λοιπόν, να επιβάλλονται αυστηρές κυρώσεις σε όποιον παραβιάζει το Διεθνές Δίκαιο, το Δίκαιο της Θάλασσας που αποτελεί αναπόσπαστο κομμάτι του ευρωπαϊκού κεκτημένου» υπογράμμισε ο κ. Κεφαλογιάννης.\nΤελευταία ενημέρωση: Πέμπτη, 14 Νοεμβρίου 2019, 12:26


Καλλικρατικός Δήμος Τανάγρας: Χωρίς καύσιμα και σέρβις τα περιπολικά\nΧωρίς καύσιμα και σέρβις τα περιπολικά\nΣτεγνώνουν από καύσιμα τα περιπολικά της Φωκίδας και της Βοιωτίας. Οι ιδιοκτήτες των συμβεβλημένων πρατηρίων έχουν δώσει τελεσίγραφο και αν δεν πληρωθούν μέσα στον Απρίλιο θα διακόψουν την χορήγηση.\nΑντίθετα πρόβλημα με τα καύσιμα δεν αντιμετωπίζουν οι αστυνομικοί της Φθιώτιδας αφού προμηθεύονται από το πρατήριο του στρατού.\nΟ πρόεδρος των αξιωματικών στην Στερεά Γιώργος Μπράνης μιλά στο STAR Κεντρικής Ελλάδας και επισημαίνει πως η Ελληνική Αστυνομία βρίσκεται σε οριακό σημείο. Ακόμη χειρότερη είναι η κατάσταση σε ότι αφορά το σέρβις. Αυτοκίνητα και δίκυκλα δεν πηγαίνουν πλέον στο συνεργείο και οι αστυνομικοί κινούνται καθημερινά με κίνδυνο της ζωή τους. Ο κύριος Μπράνης ξεκαθαρίζει πως αν δεν βρεθεί λύση και μάλιστα άμεσα, οι αστυνομικοί δεν θα μπορούν να ανταποκριθούν και να βοηθήσουν τους πολίτες.\nΑναρτήθηκε από tanagranews στις 4/02/2011 11:47:00 μ.μ.


Tag: Βασίλης Αγγελακόπουλος | ebasket.gr\nΚεντρική Tag Archives: Βασίλης Αγγελακόπουλος\nTag Archives: Βασίλης Αγγελακόπουλος\nΑγγελακόπουλος: “Να κλείσουμε με νίκη τη χρονιά”\nΣτην επίσημη σελίδα της ΚΑΕ Ηρακλής μίλησε ο Βασίλης Αγγελακόπουλος και αναφέρθηκε στο ντέρμπι της Α2 με τον Ερμή Αγιάς. Ο παίκτης των “κυανόλευκων” εξήγησε τις δυσκολίες της αναμέτρησης, ενώ τόνισε πως η ομάδα του πρέπει να μείνει πιστή στο πλάνο της για να φύγει με τη νίκη από τη Λάρισα. Αναλυτικά όσα δήλωσε στην επίσημη σελίδα της ΚΑΕ: “Η …\nΤον Ηρακλή υποδέχεται ο Ερμής Αγιάς στο κλειστό της Νεάπολη για το ντέρμπι της αγωνιστικής στην Α2. Η ομάδα της Λάρισας θα τιμήσει τον Βασίλη Αγγελακόπουλο, για την προσφορά του στο μπάσκετ, πριν από το παιχνίδι, με την Έλενα Κρεμλίδου να αναλαμβάνει την παρουσίαση του event. Αναλυτικά: “Ο Ερμής θα τιμήσει τον Β. Αγγελακόπουλο Αποδεικνύοντας ότι στον αθλητισμό αντίπαλος είσαι …\n“Μοναδικός στόχος η άνοδος”\nΟ Ηρακλής πέρασε από την έδρα του Εθνικού και πλέον ετοιμάζεται για να υποδεχθεί την Δόξα Λευκάδας και θέλει να συνεχίσει με νίκη τις υποχρεώσεις του στην Α2. Από την πλευρά του ο Βασίλης Αγγελακόπουλος αναφέρθηκε στους έμπειρους παίκτες των φιλοξενούμενων και στην δυσκολία της αναμέτρησης, ενώ πρόσθεσε πως μοναδικός στόχος της ομάδας είναι η άνοδος. Δείτε τις δηλώσεις του Έλληνα φόργουορντ:\nΑγγελακόπουλος: “Δείξαμε χαρακτήρα” (vid)\nΟ Ηρακλής, αν και δυσκολεύτηκε αρκετά κόντρα στην Καρδίτσα, τελικά κατάφερε να επικρατήσει με 82-78 και να προκριθεί στην επόμενη φάση του Κυπέλλου Ελλάδος. Ο παίκτης της ομάδας της Θεσσαλονίκης, Βασίλης Αγγελακόπουλος, τόνισε ότι πρέπει να κερδίζουν όλα τα παιχνίδια. Αναλυτικά όσα ανέφερε: “Όλα τα παιχνίδια είναι δύσκολα. Η Καρδίτσα είναι μία ομάδα πολύ οργανωμένη, που έχει πάρει κάποιους έμπειρους παίκτες, ενώ έχει κρατήσει και τον περσινό …\n“Μακάρι να είμαστε στην Α1” (vid)\nΟ Ηρακλής θα τεθεί αντιμέτωπος, το Σάββατο (16/09, 17:00), με τον Τρίτωνα, στο πλαίσιο του Κυπέλλου. Ο Βασίλης Αγγελακόπουλος σχολίασε την επικείμενη αναμέτρηση του “γηραιού”, όπως και την αναμονή σχετικά με τις ομάδες που θα αγωνισθούν, τελικά, στην Α1. Αναλυτικά: Για τον αγώνα του Κυπέλλου: “Στην ουσία, το Κύπελλο για μας είναι παιχνίδι προετοιμασίας. Όλες οι ομάδες βρίσκονται σε μια …\nΣτον “Γηραιό” και του χρόνου ο Αγγελακόπουλος\nΚάτοικος Θεσσαλονίκης θα συνεχίσει να είναι ο Βασίλης Αγγελακόπουλος, αφού όπως ανακοίνωσε ο Ηρακλής η συνεργασία των δύο πλευρών θα επεκταθεί για ακόμη μία σεζόν. Ο έμπειρος φόργουορντ ήταν από τους διακριθέντες του “Γηραιού” την περσινή σεζόν και έτσι οι άνθρωποι της ομάδας δεν θα μπορούσαν να μην θέλουν να κρατήσουν τον παίκτη, όπως και έγινε. Αναλυτικά η ανακοίνωση: “Το τμήμα …\nΣε μία πραγματικά κίνηση έκπληξη προχώρησε ο Ιωνικός Νίκαιας, καθώς ανακοίνωσε τη λύση της συνεργασίας του με τον Νίκο Αγγελόπουλο. Ο 33χρονος πήρε μεταγραφή πριν από περίπου ένα μήνα στην ομάδα, αλλά δεν θα προλάβει να αγωνιστεί σε επίσημο παιχνίδι. Η ομάδα της Νίκαιας στην ανακοίνωση της τονίζει ότι το “διαζύγιο” ήρθε για προσωπικούς, αλλά και αγωνιστικούς λόγους. Πιθανός αντικαταστάτης του θα είναι …\n“Φλερτ” με Αγγελακόπουλο!\nΟ Ιωνικός Νικαίας αποτελεί το απόλυτο φαβορί για άνοδο στην Α2, μιας κι έχει δημιουργήσει μία πολύ ποιοτική ομάδα για τα δεδομένα όχι μόνο της Β’ Εθνικής. Οι Νικαιώτες έχουν κινηθεί μέχρι στιγμής πολύ δυνατά στο μεταγραφικό παζάρι, αποκτώντας κατά κύριο λόγο τους περσινούς πρωταγωνιστές του Φάρου Κερατσινίου, ενώ “φλερτάρουν” και με τον Βασίλη Αγγελακόπουλο. Ο πολύπειρος φόργουορντ πραγματοποίησε μία …\n“Η υπομονή μας εξαντλήθηκε”\nΤο Ψυχικό συνεχίζει να έχει οικονομικές εκκρεμότητες απέναντι στους Φίλιππο Μοσχοβίτη, Βασίλη Αγγελακόπουλο, Πέτρο Μελισσαράτο και Σπύρο Πάνου, με τους τέσσερις πρώην παίκτες της ομάδας των βορείων προαστίων να ενημερώνουν πως θα προσφύγουν στις δικαστικές αίθουσες, προκειμένου να λυθεί οριστικά το ζήτημα. Αναλυτικά: “Αγαπητοί συνάδελφοι κάνοντας αρκετή υπομονή περιμένοντας να ολοκληρωθούν οι αγωνιστικές υποχρεώσεις της ομάδας της Α.Ε.Ψυχικού, σεβόμενοι την …\nΑγγελακόπουλος: “Έτοιμη για τη μεγάλη πρόκληση”\nΟ Ηρακλής υποδέχεται αύριο (20/5, 17:00) τον Φάρο Κερατσινίου, στο πρώτο μεταξύ τους παιχνίδι για τα πλέι οφ ανόδου της Α2. Ο Βασίλης Αγγελακόπουλος μίλησε στην επίσημη ιστοσελίδα του “Γηραιού” για τη σπουδαία αναμέτρηση με τους Κερατσινιώτες, τονίζοντας ότι η ομάδα του Βαγγέλη Αλεξανδρή είναι έτοιμη για την τεράστια πρόκληση. Αναλυτικά: “Το Σάββατο ξεκινάει στην έδρα μας η τελική σειρά …


“Επιστρέφει” για να… βάλει φωτιά στη Μέση Ανατολή – Υστερόγραφα\nΗ φιγούρα του παραμένει συγκρουσιακή και θορυβώδης. Την εποχή που ήταν Πρόεδρος άλλωστε, δεν δίστασε να τα βάλει ευθέως τόσο με τον Αμερικανό τότε ομόλογό του, Τζορτζ Μπους τον νεώτερο, όσο και με το θεοκρατικό κατεστημένο της χώρας του.\nΟ Μαχμούντ Αχμαντινετζάντ υπέβαλε και επίσημα την υποψηφιότητά του για τις προεδρικές εκλογές του Ιράν, στις 18 Ιουνίου, γνωρίζει ωστόσο ότι πολύ δύσκολα το καθεστώς του Αγιατολάχ Αλί Χαμενεϊ και οι Φρουροί της Επανάστασης θα του επιτρέψουν να διεκδικήσει την επιστροφή του στην Προεδρία της χώρας, την οποία υπηρέτησε για δυο πλήρεις θητείες.\nΚαι το 2017 άλλωστε, είχε υποβάλλει εκ νέου υποψηφιότητα, προσδοκώντας να εκτοπίσει τον Χασάν Ροχανί, τα χαρτιά του ωστόσο… απορρίφτηκαν από το Εκλογικό Συμβούλιο, το οποίο ελέγχεται απόλυτα από το καθεστώς που ο ίδιος πολέμησε ως Πρόεδρος.\nΤι προσδοκά λοιπόν ο Αχμαντινετζάντ; Να αξιοποιήσει τις εσωτερικές έριδες στο στρατόπεδο Χαμενεϊ, και να προωθήσει έναν υποψήφιο που θα στηρίξει, εφόσον επιβεβαιωθεί η εκτίμηση ότι δεν θα του επιτραπεί να είναι ο ίδιος υποψήφιος. Παραμένει άλλωστε εξαιρετικά δημοφιλής και… θορυβώδης.\nΌποιο αποτύπωμα και αν έχει η “επιστροφή” του, λοιπόν, αρκεί για να βάλει φωτιά στη Μέση Ανατολή.\nΙράνΜαχμούντ ΑχμαντινετζάντΜέση Ανατολήπροεδρικές εκλογές


ΔΕΥΑΤ: Αμεσα η αποκατάσταση βλάβης υδροδότησης στο κέντρο των Τρικάλων - Trikala Focus\nΔΕΥΑΤ: Αμεσα η αποκατάσταση βλάβης υδροδότησης στο κέντρο των Τρικάλων\nΗ ΔΕΥΑΤ αποκατέστησε άμεσα τη βλάβη υδροδότησης στο κέντρο της πόλης. Η βλάβη προκλήθηκε σε αγωγό που παροχέτευε νερό σε υπόγειο ιδιωτικής οικίας. Για τον λόγο αυτόν έπρεπε να γίνει μεγαλύτερου εύρους διακοπή υδροδότησης. Άμεσα το προσωπικό της Δημοτικής επιχείρησης μετέβη στην περιοχή και σε πολύ σύντομο διάστημα, αποκατέστησε τη βλάβη, δίνοντας την πρέπουσα λύση, για να εξυπηρετηθούν επαγγελματίες και κάτοικοι. Η διοίκηση και το προσωπικό της επιχείρησης εύχεται σε όλες και όλους, Καλή Ανάσταση.\nΜελέτες για 3 νέα έργα προωθεί ο Κώστας Μαράβας


a-sports.gr :: Kούγιας: «Τους δουλεύει όλους ο Μελισσανίδης, που ελέγχει τις εκλογές στην ΕΠΟ»\nΑΕΛ | Τετάρτη 29 Ιουλίου 2020 - 21:43\nKούγιας: «Τους δουλεύει όλους ο Μελισσανίδης, που ελέγχει τις εκλογές στην ΕΠΟ»\nΑιχμηρός ο μεγαλομέτοχος της ΑΕΛ * Τι είπε για την αναδιάρθρωση\nΜε τον δικό του καυστικό τρόπο αναφέρθηκε ο Αλέξης Κούγιας στην ποδοσφαιρική επικαιρότητα, ρίχνοντας τα βέλη του προς τον Δημήτρη Μελισσανίδη.\nΜιλώντας την Τετάρτη (29/7) στον Σταύρο Κουράκο και την εκπομπή «Sportnews» του Action 24, ο μεγαλομέτοχος της ΑΕΛ μίλησε για τις εκλογές της ΕΠΟ, αλλά και αυτές που έγιναν στη Σούπερ Λίγκα 1, λέγοντας τα εξής: «Ο Αλαφούζος πρωταγωνίστησε στη διαδικασία, που πριν 15 μέρες με είχε καλέσει στο σπίτι του και προσπάθησε να με πείσει να αλλάξω τηλεοπτική στέγη. Μου είχε πει ότι υπάρχει ένα πλάνο με τον OTE TV. Μετά εξαφανίστηκε και αργότερα εμφανίστηκε με δικό του υποψήφιο, ενώ πήρε και τον ΠΑΟΚ με το μέρος του. Εγώ τιμώ την υπογραφή μου και τους ανθρώπους που με στήριξαν. Δεν με ψήφισαν ο Παναιτωλικός, ο ΟΦΗ, η Λαμία. Όλοι αυτοί δεν είχαν συμβόλαιο τηλεοπτικό, όπου τους έταξε ο Αλαφούζος. Μετά ήταν και οι δορυφόροι του ΠΑΟΚ, όπως η Ξάνθη. Αυτή η συμμαχία είναι πρόσκαιρη. Να είστε βέβαιοι πως αν τελικά δεν βρουν τηλεοπτική στέγη αυτές οι ομάδες, μην εκπλαγείτε να έχουμε αλλαγές στην ηγεσία της Super League, καθώς οι άνθρωποι αυτοί παραπλανήθηκαν. Ο καθένας πήρε τις αποφάσεις του. Σε ορισμένες στιγμές κρίνονται οι ανθρώπινες σχέσεις. Αυτή η συμμαχία δεν μπορεί να αντέξει με τίποτα. Τους δουλεύει όλους ο Μελισσανίδης, που ελέγχει τις εκλογές στην ΕΠΟ. Η κυβέρνηση του χαλάει την συνταγή, γι' αυτό υπάρχει αντίδραση προς τον Αυγενάκη.\nΗ αθλητική δικαιοσύνη είδατε τι προβλήματα αντιμετωπίζει με το μπούλινγκ του ΠΑΟΚ. Το να παραιτούνται κορυφαίοι τακτικοί δικαστές είναι η μεγαλύτερη προσβολή στην αξιοπιστία του ελληνικού ποδοσφαίρου. Ο Γκαγκάτσης έβαζε δικηγόρους στις επιτροπές και νομικούς συμβούλους στην ΕΠΟ, όσους δικηγόρους έπαιζαν καλή μπάλα. Έτσι έβγαιναν οι αποφάσεις. Αν τολμούσες να κάνεις δήλωση, έπεφτε τιμωρία για δυσφήμιση του αθλήματος. Εκκρεμεί η πολυιδιοκτησία. Έπρεπε να λυθεί το θέμα μέχρι τις 3 Αυγούστου. Υπάρχει η επιτροπή Δεοντολογίας για τον Ολυμπιακό. Πώς θα προτείνεις έτσι εκπροσώπους στην Ευρώπη με τέτοια εκκρεμή θέματα; Αν η Ξάνθη και ο ΠΑΟΚ τιμωρηθούν στις 9 Οκτωβρίου, από πού θα αφαιρεθούν οι βαθμοί. Προκύπτει θέμα του Ολυμπιακού με τον Ατρόμητο, τι θα γίνει; Σε ποια επιτροπή θα εκδικαστεί η έφεση; Και δεν ντρέπονται οι άνθρωποι αυτοί».\nΕνώ για την αναδιάρθρωση σχολίασε: «Δεν είναι δυνατόν κάθε χρόνο να αλλάζουμε πρωτάθλημα. Ο Βασιλειάδης, δεν ξέρω πώς το σκέφτηκε και είπε να πέσουν 4 από τις 16 και να ανέβουν 2 και αυτομάτως θα γίνουμε 14. Συγχρόνως έπεσε η μισή SL2 και έμειναν 12. Και τότε είχα πει πως πρόκειται περί τυχοδιωκτικής ποδοσφαιρικά επιλογής. Μου άφησε να εννοηθεί πως ήταν κεντρική απόφαση της κυβερνήσεως, του την επέβαλαν και τελικώς αυτό το σχέδιο απέτυχε.\nΦτάσαμε φέτος να έχουμε play offs και play outs, που τα μεν Play offs δεν είχαν καμία σημασία. Φτάσαμε στο σημείο να γίνονται πειράματα, να παίζει η U20 του Παναθηναϊκού και να κατεβαίνει ο Άρης με 13 παίκτες. Είχε ξεφτιλιστεί η έννοια του ντέρμπι, παίζουν 4 φορές τον χρόνο. Είχαμε 20 αγώνες ντέρμπι χωρίς κανένα να είναι ντέρμπι. Τα play out, με δεδομένο το -6 του Πανιωνίου, είχαν ένα αδιαφιλονίκητο φαβορί για υποβιβασμό και απλά περιμέναμε τη μία ομάδα για τα μπαράζ. Αυτό δεν είναι πρωτάθλημα. Όμως, αφού αυτό έχουμε, έχουμε κάνει τον προγραμματισμό μας. Υπάρχει και ο παράγοντας έσοδα τηλεόρασης.\nΣήμερα πληροφορήθηκα πως η ΕΠΟ, παρά τη ρητή διαφωνία της SL, φέρνει από το… παράθυρο σχέδιο της SL2 με το οποίο θα ανέβουν 4 ομάδες. Μίας διοργανώτριας αρχής που δεν έχει αδειοδότηση Super League, που το 90% των ομάδων δεν έχει καταθέσει το μετοχικό κεφάλαιο, που τα στημένα παιχνίδια είναι περισσότερα από τα νόμιμα. Όλη αυτή η συζήτηση έγινε εξαιτίας της τροπολογίας Αυγενάκη που είπε πως αν ένα πρωτάθλημα διακοπεί λόγω κορωνοϊού, εφόσον το θέλει η διοργανώτρια αρχή με ψήφους 75%, μπορεί να αλλάξει την προκήρυξη. Το δικό μας πρωτάθλημα δεν διεκόπη, δεν αποφασίσαμε αναδιάρθρωση. Θα πάρουν τις δύο αποφάσεις και θα τις πάνε στο Διαιτητικό. Εκεί ελπίζω πως η πρόεδρος του Διαιτητικού να μην γελοιοποιηθεί. Αν οι ομάδες γίνουν 18, μόλις οι 8 έχουν τηλεοπτικό συμβόλαιο. Με ποιον τρόπο θα διοργανωθεί ένα τέτοιο πρωτάθλημα.\nΠοιο είναι το ιδανικό φορμάτ: Εγώ θα ήθελα τρεις κατηγορίες. 16 ομάδες στη Super League με κριτήρια. 16 ομάδες στη Β' Εθνική και να μείνει η Γ' Εθνική αξιόπιστη με 16 ομάδες. Όσες όμως ομάδες γίνουν επαγγελματικές να έχουν γήπεδο, προπονητικό κέντρο, ιδιοκτήτη αξιόπιστο και οπαδούς».\nΓια την ΑΕΛ: «Βρήκα… τίποτα. Εκτός των μετοχών, αγόρασα το προπονητικό κέντρο, ιδιοκτησίας Πηλαδάκη. Δεν σας κρύβω πως αν δεν υπήρχε αυτό, δεν θα αγόραζα την Λάρισα. Όταν την πήρα, οι οπαδοί κυνηγούσαν τον Πλεξίδα. Την μία πήγα σε ένα χωριό στο Γαρδίκι, μετά στην Μύκονο, μετά στα Τρίκαλα. Την ημέρα που αγόρασα την ομάδα, μου είπε πως πρέπει να πληρώσω και τον συμβολαιογράφο! Όταν κατάφερα να πάρω τις μετοχές, ζήτησα να δω τους παίκτες και είχε μόνο έναν, τον Πανούση! Η ομάδα ήταν τότε στην Football League και ακόμα από την εποχή του Πηλαδάκη δεν είχε αδειοδότηση. Δεν μπορούσε να κάνει μεταγραφές. Εκείνη την χρονιά, πήρα τα νεαρά παιδιά από την Παναχαϊκή στην Λάρισα, πήραμε και 2-3 καλούς παίκτες και πήραμε με μόνο μία ήττα το πρωτάθλημα.\nΑυτά που αντιμετωπίζει ο Άρης τώρα, με το καλημέρα τα αντιμετώπισα και εγώ. Ο Πηλαδάκης άφησε την ΑΕΛ με 19 εκατομμύρια χρέη! Στα οκτώ χρόνια που έμεινε στην Λάρισα, εισέπραττε 8,5 εκ ευρώ έσοδα τον χρόνο. Τα συνολικά δάνεια που εισέπραξε ο Πηλαδάκης ήταν 129 εκ ευρώ! Αυτή την κατάσταση αντιμετώπισα όταν πήγα στην Λάρισα και την έβαλα σε τάξη. Από την πρώτη χρονιά και κάθε χρόνο η ΑΕΛ παίρνει αδειοδότηση για συμμετοχή στην Ευρώπη και όλα αυτά με έσοδα που δεν ξεπέρασαν τα 2,5 ευρώ τον χρόνο. Δεν οφείλουμε σε παίκτες, σε πιστωτές ή στο Δημόσιο. Κάνουμε πολύ καλή διαχείριση και έχουμε φτιάξει ένα πολύ ωραίο κλίμα με τον κ. Γρηγορίου σαν προπονητή, που τον εμπιστεύονται οι ποδοσφαιριστές.\nΓια τον Ντουρμισάι: «Υπάρχει συμφωνία και με τον παίκτη και με τον Ολυμπιακό. Είναι τυπικό το θέμα. Ο Μιχάλης Γρηγορίου τον έκανε παίκτη πρώτης κατηγορίας».\nΓια τα κριτήρια που πρέπει να έχουν οι ομάδες: «Όταν μιλάω για αναδιάρθρωση στο ποδόσφαιρο, βάζω ως παράμετρο τα κριτήρια που μια ομάδα θα γίνεται μια ομάδα επαγγελματική και θα εισέρχεται στις ανώτερες κατηγορίες. Προαπαιτούμενα το γήπεδο και το προπονητικό γήπεδο, να έχει οπαδούς και έναν αξιόπιστο ιδιοκτήτη, που να μπορεί να αποδείξει από πού έρχονται τα χρήματα του. Έναν άνθρωπο με ονοματεπώνυμο. Αν υπήρχαν αυτά εξ αρχής ως κριτήρια, θα είχαμε έναν άλλον χάρτη του ελληνικού ποδοσφαίρου».\nΓια το πού θα παίζει η ΑΕΛ τη νέα σεζόν: «Θα παίζουμε στο Αλκαζάρ. Θα ξοδέψουμε 500.000 για το γήπεδο. 2.200.000 δώσαμε ενοίκιο σε 5 χρόνια για το AEL FC Arena».\nΓια τη σχέση Super League και ΕΠΟ: «Δεν υπάρχει η ΕΠΟ χωρίς την Super League. Εισπράττει 11 εκατ. ευρώ τον χρόνο από εμάς. Χωρίς αυτά δεν θα μπορούσαν να δίνουν τέτοιους… παχυλούς μισθούς».\nΓια τον τελικό Κυπέλλου: «Ο τελικός γίνεται σε ένα γήπεδο που ορίζεται πριν ξεκινήσει η διοργάνωση. Σε άλλα κράτη ορίζουν μέχρι και τους προημιτελικούς, όπως στην Αγγλία. Εδώ έχουν όλοι άδικο. Όπως εξελίχθηκαν τα πράγματα, όμως, δεν γίνεται να βάζεις το παιχνίδι στο γήπεδο του Απόλλωνα και η ομάδα να το έχει ήδη κλείσει! Αν η Cosmote TV στερήσει χρήματα από την ΕΠΟ, τότε ο οποιοσδήποτε θα μπορεί να μηνύσει τον πρόεδρο και το Δ.Σ. της ΕΠΟ για απιστία, γιατί θα έχει χάσει χρήματα. Έχουμε ποινικό αδίκημα απιστίας, που με ορισμένες προϋποθέσεις είναι κακούργημα».\nΓια τη διαιτησία: «Φανταστείτε να μην είχαμε το VAR. Οι μεγάλοι στα ντέρμπι είχαν σχετικά καλές διαιτησίες. Στο κύπελλο είχαμε παρατράγουδα, όπως το πιάσιμο των γεννητικών οργάνων του διαιτητή ΑΕΚ - Άρη και την τιμωρία του Μελισσανίδη. Όμως δεν έχουμε την διαιτησία των παλαιών αγώνων. Ο Κομίνης είναι ένας ανύπαρκτος διαιτητής και κακός άνθρωπος. Ο Κομίνης έβγαλε πρωταθλητή και αλλοίωσε την ιστορία του ελληνικού ποδοσφαίρου. Κράτησε στην κατηγορία τον ΟΦΗ. Καθόρισε την τύχη ομάδων ιστορικών. Τον Κατσικογιάννη τον έχουν κάνει ασανσέρ. Με τον Φωτιάδη το ίδιο. Υπάρχουν κάποια νέα ταλαντούχα παιδιά, όμως είναι πονηροί. Δυστυχώς μπήκαν νωρίς στα κόλπα. Ο Κλάτενμπεργκ θα φέρει καλούς συνεργάτες και θα καταλάβει γρήγορα τι γίνεται».\nΓια τον Παναγιώτη Δημητρίου: «Εύχομαι να μην είναι ο νέος πρόεδρος της ΕΠΟ, γιατί αυτό θα σημαίνει πως η γενιά του 1996 θα έχει επιστρέψει».\nΓια το μέλλον και το πού πηγαίνει το ποδόσφαιρο: «Όλοι αντιλαμβάνονται πως όσες περισσότερες οι ομάδες τόσο πιο κοντά στην οικονομική καταστροφή βρίσκεται το ποδόσφαιρο. Όλοι μας κάνουμε έναν προϋπολογισμό. Αν ανατραπεί για να πάρουν χρήματα ο Απόλλωνας, η Λαμία, τα Γιάννινα, τα Χανιά και ο Λεβαδειακός, αυτόματα δημιουργείται μια διαφορετική κατάσταση».\nAΕΛ: Στο... φουλ τα έργα για τον χλοοτάπητα στο Αλκαζάρ Είστε σίγουροι ότι έκλεισε οριστικά η αναδιάρθρωση; Κούγιας: «Για ποια ανταγωνιστικότητα μιλούν Παναθηναϊκός και ΠΑΟΚ;» «Πλέι δεν πλέι» στις 18.30 της Παρασκευής: Αυτά που δεν σας λένε οι άλλοι! Κούγιας: Το θεϊκό σημάδι με το Αλκαζάρ και η προαναγγελία… κραξίματος της κίνησης των «7»


ΤΑΡ Archives - ΕΜΠΡΟΣ\nΑρχική Αρχεία Ετικετών: ΤΑΡ\nΑρχεία Ετικετών: ΤΑΡ\nΣτα «σκαριά» το σχέδιο της ΑΜ – Θ για τα αντισταθμιστικά του ΤΑΡ\nΠεριφερειάρχης ΑΜ – Θ, Χ. Μέτιος: «Προσπάθειά μας είναι τα λεφτά αυτά να πιάσουν τόπο…» Ήδη έχουν τοποθετηθεί 95 χιλ. του αγωγού- Το 2020 θα λειτουργήσει Σε φάση προετοιμασίας βρίσκεται η περιφέρεια ΑΜ – Θ προκειμένου να υποβάλλει δέσμη προτάσεων στο πλαίσιο των αντισταθμιστικών έργων της εταιρικής ευθύνης του ΤΑΡ. Όπως είναι γνωστό από τα 10 εκ. ευρώ που αναλογεί …\nΣε αντιδικία με την Μονή Βατοπεδίου ο δήμος Αβδήρων\nΜε ομόφωνη απόφαση του Δημοτικού Συμβουλίου θα διεκδικήσει τα 2.500 στρέμματα παραλίμνιων εκτάσεων που παραχώρησε με συμβιβασμό το 2001 Το 50% του συνολικού ποσού των αντισταθμιστικών έργων από τον ΤΑΡ στους οικισμούς που διατρέχει ο αγωγός – Έγινε παραλαβή της μελέτης για το αντιπλημμυρικό του Κουτσού Στον χορό της διεκδίκησης από την Μονή Βατοπεδίου παραλίμνιων εκτάσεων, αποφάσισε να μπει ο …\nΑπάντηση του περιφερειάρχη ΑΜΘ Γ. Παυλίδη στην ΠΕΔ για την απόφαση της για τα αντισταθμιστικά του TAP Μήνυμα Παυλίδη σε δημάρχους «Δεν θα επιτρέψουμε σε κανένα να μας υποκαταστήσει…». Εξήγγειλε ΙΕΚ τεχνικών φυσικού αερίου σε κάθε νομό Ένα ξεκάθαρο μήνυμα στέλνει ο περιφερειάρχης ΑΜΘ Γιώργος Παυλίδης προς την ΠΕΔ – ΑΜΘ (δημάρχους) ύστερα από την κόντρα που αναπτύχθηκε μεταξύ τους …\nΑντίθετη η ΠΕΔ ΑΜΘ στην πρόθεση της περιφέρειας να κρατήσει τa 5 εκ. ευρώ για έργα και τα υπόλοιπα 5 εκ. να διαχειριστούν οι δήμοι Τι λένε οι Δημαρχόπουλος – Τσιτρίδης – Οι κυβερνητικοί βουλευτές της ΑΜΘ προτείνουν να δοθούν για …αγροτικά έργα! Διαφωνία και διάσταση απόψεων μεταξύ της Περιφέρειας ΑΜΘ και της ΠΕΔ – ΑΜΘ έχει προκύψει με αφορμή …


Srihome Nvs001 4-channels NVR + 4 Bullet 1080p Wireless Waterproof Cameras - Συστηματα παρακολουθησης (PER.579914)\nΑρχική > Security > Συστήματα παρακολούθησης > SRIHOME NVS001 4-CHANNELS NVR + 4 BULLET 1080P WIRELESS WATERPROOF CAMERAS\nSRIHOME NVS001 4-CHANNELS NVR + 4 BULLET 1080P WIRELESS WATERPROOF CAMERAS\nSRICAM στην κατηγορία ΣΥΣΤΗΜΑΤΑ ΠΑΡΑΚΟΛΟΥΘΗΣΗΣ\nΤο NVS001 περιλαμβάνει καταγραφικό NVR και 4 κάμερες της SriHome, με δυνατότητα ασύρματης σύνδεσης. Οι κάμερες διαθέτουν αισθητήρα CMOS και πρωτόκολλο συμπίεσης H.264 για εικόνα υψηλής ανάλυσης 2MP HD και υπέρυθρες για νυχτερινή λήψη. Ο έξυπνος μηχανισμός ανίχνευσης κίνησης σας βοηθάει να εντοπίσετε πιο εύκολα ληστές και άλλους παραβάτες και σας στέλνει ειδοποίηση στο κινητό, για να διατηρήσετε την ασφάλεια του σπιτιού σας.\nΑνάλυση: 1920x1080 (2.0 Megapixel).\nΑνάλυση Main Stream: 1920 x 1080.\nΑνάλυση Vice Stream: 640 x 480.\nΑισθητήρας: 1/4 CMOS.\nΦακός: 3.6mm Glass Lens.\nΛειτουργία ημέρας και νύχτας: Φωτοευαίσθητος διακόπτης εγχρώμης ή ασπρόμαυρης λειτουργίας.\nΕμβέλεια IR: 15M.\nΕλάχιστη φωτεινότητα: Εγχρωμη: 0,1 Lux. Ασπρόμαυρη: 0.01 Lux.\nΕνσύρματη σύνδεση: Όχι.\nΑσύρματη σύνδεση: 802.b/g/n (σύνδεση wifi με το NVR).\nΑνίχνευση κίνησης: Υποστηρίζει μέσω ρυθμίσεων σε συγκεκριμένες περιοχές.\nPower Dissipation: 3W.\nΤάση: DC 12V 1A.\nΔιαστάσεις: 100 x 65 x 65mm.\nΕίσοδος βίντεο: 4x κανάλια 1080P.\nΈξοδος βίντεο: 1x HDMI.\nΕπιλογές εγγραφής: manual, προγραμματισμένη, alarm.\nΥποδοχή δίσκου: 1x Sata.\nΘύρες USB: 2x USB 2.0.\nΑποθήκευση: Υποστηρίζει δίσκο με χωρητικότητα έως 4TB.\nΕνσύρματη σύνδεση: 1x RJ45 WAN.\nΑσύρματη σύνδεση: Υποστηρίζει μόνο 4Ch SriHome WiFi κάμερες.\nΕιδοποιήσεις alarm: Local, APP, Email.\nPower Dissipation: 3.6W. 10W με δίσκο.\nΤάση: DC 12V 1.5A.\nΔιαστάσεις: 256 x 247 x 46mm.\nΠάρα πολύ καλό για τα λεφτά του και πανέυκολο στην τοποθέτηση. Το πήρα crazy sunday 179 ευρώ. Μια δυσκολία (για όσους δεν έχουν ξαναπιάσει κατσαβίδι) στην τοποθέτηση του σκληρού δίσκου. Αλλαν και αυτό απλή υπόθεση. Να πώ ότι το έχω τοποθετήση στον πρώτο όροφο και βλέπω μια κάμερα στο υπόγειο μετά την πιλοτι.\nΤο μενού θέλει λίγο δουλίτσα.\nΚατασκευαστής ABUS HIKVISION HIWATCH LOOSAFE SRICAM TRENDNET\nSRIHOME NVS001 4-CHANNELS NVR + 4 BULLET 1080P WIRELESS WATERPROOF CAMERAS (PER.579914)\n• Ανάλυση: 1920x1080 (2.0 Megapixel).\n• Ανάλυση Main Stream: 1920 x 1080.\n• Ανάλυση Vice Stream: 640 x 480.\n• Αισθητήρας: 1/4 CMOS.\n• Φακός: 3.6mm Glass Lens.\n• Λειτουργία ημέρας και νύχτας: Φωτοευαίσθητος διακόπτης εγχρώμης ή ασπρόμαυρης λειτουργίας.\n• Εμβέλεια IR: 15M.\n• Ελάχιστη φωτεινότητα: Εγχρωμη: 0, 1 Lux. Ασπρόμαυρη: 0.01 Lux.\n• Ενσύρματη σύνδεση: Όχι.\n• Ασύρματη σύνδεση: 802.b/g/n (σύνδεση wifi με το NVR).\n• Ανίχνευση κίνησης: Υποστηρίζει μέσω ρυθμίσεων σε συγκεκριμένες περιοχές.\n• Power Dissipation: 3W.\n• Τάση: DC 12V 1A.\n• Διαστάσεις: 100 x 65 x 65mm.\n• Είσοδος βίντεο: 4x κανάλια 1080P.\n• Έξοδος βίντεο: 1x HDMI.\n• Ανάλυση: 1080P.\n• Επιλογές εγγραφής: manual, προγραμματισμένη, alarm.\n• Υποδοχή δίσκου: 1x Sata.\n• Θύρες USB: 2x USB 2.0.\n• Αποθήκευση: Υποστηρίζει δίσκο με χωρητικότητα έως 4TB.\n• Ενσύρματη σύνδεση: 1x RJ45 WAN.\n• Ασύρματη σύνδεση: Υποστηρίζει μόνο 4Ch SriHome WiFi κάμερες.\n• Ειδοποιήσεις alarm: Local, APP, Email.\n• Power Dissipation: 3.6W. 10W με δίσκο.\n• Τάση: DC 12V 1.5A.\n• Διαστάσεις: 256 x 247 x 46mm.\nSRIHOME NVS001 4-CHANNELS NVR + 4 BULLET 1080P WIRELESS WATERPROOF CAMERAS PER.579914 PER.579914 SRICAM SRICAM ΣΥΣΤΗΜΑΤΑ ΠΑΡΑΚΟΛΟΥΘΗΣΗΣ Κατηγορία: ΣΥΣΤΗΜΑΤΑ ΠΑΡΑΚΟΛΟΥΘΗΣΗΣ •SRICAM στην κατηγορία ΣΥΣΤΗΜΑΤΑ ΠΑΡΑΚΟΛΟΥΘΗΣΗΣ Το NVS001 περιλαμβάνει καταγραφικό NVR και 4 κάμερες της SriHome, με δυνατότητα ασύρματης σύνδεσης. Οι κάμερες διαθέτουν αισθητήρα CMOS και πρωτόκολλο συμπίεσης H.264 για εικόνα υψηλής ανάλυσης 2MP HD και υπέρυθρες για νυχτερινή λήψη. Ο έξυπνος μηχανισμός ανίχνευσης κίνησης σας βοηθάει να εντοπίσετε πιο εύκολα ληστές και άλλους παραβάτες και σας στέλνει ειδοποίηση στο κινητό, για να διατηρήσετε την ασφάλεια του σπιτιού σας. Χαρακτηριστικά καμερών: • Συμπίεση εικόνας: H.264.• Ανάλυση: 1920x1080 (2.0 Megapixel).• Ανάλυση Main Stream: 1920 x 1080.• Ανάλυση Vice Stream: 640 x 480.• Αισθητήρας: 1/4 CMOS.• Φακός: 3.6mm Glass Lens.• Λειτουργία ημέρας και νύχτας: Φωτοευαίσθητος διακόπτης εγχρώμης ή ασπρόμαυρης λειτουργίας.• Εμβέλεια IR: 15M.• Ελάχιστη φωτεινότητα: Εγχρωμη: 0, 1 Lux. Ασπρόμαυρη: 0.01 Lux.• Ενσύρματη σύνδεση: Όχι.• Ασύρματη σύνδεση: 802.b/g/n (σύνδεση wifi με το NVR).• Ανίχνευση κίνησης: Υποστηρίζει μέσω ρυθμίσεων σε συγκεκριμένες περιοχές.• Power Dissipation: 3W.• Τάση: DC 12V 1A.• Διαστάσεις: 100 x 65 x 65mm.Χαρακτηριστικά Καταγραφικού: • Είσοδος βίντεο: 4x κανάλια 1080P.• Έξοδος βίντεο: 1x HDMI.• Ανάλυση: 1080P.• Επιλογές εγγραφής: manual, προγραμματισμένη, alarm.• Υποδοχή δίσκου: 1x Sata.• Θύρες USB: 2x USB 2.0.• Αποθήκευση: Υποστηρίζει δίσκο με χωρητικότητα έως 4TB.• Ενσύρματη σύνδεση: 1x RJ45 WAN.• Ασύρματη σύνδεση: Υποστηρίζει μόνο 4Ch SriHome WiFi κάμερες.• Συμπίεση εικόνας: H.264.• Ειδοποιήσεις alarm: Local, APP, Email.• Power Dissipation: 3.6W. 10W με δίσκο.• Τάση: DC 12V 1.5A.• Διαστάσεις: 256 x 247 x 46mm.• Βάρος: 3kg.• Εγγύηση: 2 χρόνια. DOA 7 ημερών SRIHOME NVS001 4-CHANNELS NVR + 4 BULLET 1080P WIRELESS WATERPROOF CAMERAS


Το Mαγευτικό Αθαμάνιο στους πρόποδες των Τζουμέρκων σε ένα εντυπωσιακό βίντεο! - Radio Greece\nΑρχική ΑΦΙΕΡΩΜΑΤΑ-ΙΣΤΟΡΙΕΣ ΤΟΥ ΤΟΠΟΥ ΜΑΣ Το Mαγευτικό Αθαμάνιο στους πρόποδες των Τζουμέρκων σε ένα εντυπωσιακό βίντεο!\nΤο Αθαμάνιο ειναι χτισμένο αμφιθεατρικά στους πρόποδες των Τζουμέρκων που ανήκουν στην Οροσειρά της Πίνδου . Η κορυφή που βρίσκεται πάνω απο το χωριό έχει υψόμετρο 2393 μέτρα. Κατοικήθηκε από τη φυλή των Αθαμάνων . Οφείλουν το όνομά τους στο μυθικό βασιλιά Αθάμαντα, που ήρθε από τον Ορχομενό της Βοιωτίας, εγκαταστάθηκε και βασίλευσε στην περιοχή .\nΣτην πλακόστρωτη πλατεία δεσπόζουν δύο πλάτανοι, ένας μάλιστα είναι αιωνόβιος και υπάρχουν μαγαζιά που μπορείς να απολαύσεις ντόπιο τσίπουρο. Λίγο μακρίτερα και όπως ανηφορίζουμε στον κεντρικό δρόμο συναντάμε την πέτρινη βρύση κάτω απο το εκκλησάκι του Αγίου Νικολάου. Η Αγια κυριακή, ο νερόμυλος που υπάρχει κοντά στο κτήριο του πολιτιστικού συλόγγου,διάσπαρτα πέτρινα γεφύρια καθως και το αισθημα της απεραντοσίνης οταν ανεβούμε στα ψηλότερα σημεία του χωριού συμπληρώνουν την περιπλάνηση στο Αθαμάνιο.\nπηγη youtube Amazing drone Flights Epirus-Greece\nMαγευτικό Αθαμάνιο στους


Οταν ο Μπάρλος κέρδισε το λαχείο των 120 εκατ.δραχμών – Enwsi.gr\nΟταν ο Μπάρλος κέρδισε το λαχείο των 120 εκατ.δραχμών\nΗ απίστευτη ιστορία με τον μεγάλο Λουκά Μπάρλο το 1987\nenwsi.gr\t 11/07/16, 18:49\nΣτις αρχές της δεκαετίας του 1970, όταν ο Λουκάς Μπάρλος ανέλαβε τα ηνία της ΑΕΚ, η περιουσία του ήταν μυθική. Όταν 10 χρόνια μετά αποχώρησε από την προεδρία της Ενωσης, ήταν σε κακή οικονομική κατάσταση. Συν τοις άλλοις, είχε το τεράστιο πρόβλημα με τη δέσμευση του σπιτιού του για δάνειο προς την Ιονική και Λαϊκή τράπεζα, που είχε μπει υποθήκη για την κατασκευή της σκεπαστής εξέδρας στη Νέα Φιλαδέλφεια. Ωστόσο, μια μέρα σαν σήμερα του 1987, η τύχη χαμογέλασε ξανά στον «θείο Λουκά».\nΒλέπετε, εκείνη την ημέρα δημοσιεύθηκε η είδηση στην «Αθλητική Ηχώ», ότι ο Μπάρλος κέρδισε το ιλιγγιώδες ποσό των 120 εκατομμυρίων δραχμών στο Λαϊκό Λαχείο. Ο πρώην πρόεδρος της ΑΕΚ βρέθηκε στο TOPS του Κολωνακίου μαζί με τον Γιώργο Κατσιφάρα, τον Γιώργο Σταθάκη και τον Χρήστο Αρφάνη, ο οποίος δώρισε στην παρέα του από μία δεκάδα του λαχείου. Ο Λουκάς Μπάρλος επένδυσε με επιτυχία τα χρήματα σε μετοχές τραπεζών, κάλυψε τα ανοίγματά του, ενώ με μέρος αυτών, έναν χρόνο μετά, θα ανοίξει από κοινού με τον Μάνο Κουτούδη το «Boschetto» στον Ευαγγελισμό, μετατρέποντας σε εστιατόριο πολυτελείας το ιστορικό καφενείο «Άλσος».


Δύο ληστείες στην άδεια Θεσσαλονίκη - Χτύπησε με λοστό υπάλληλο καταστήματος - XalkidikiPressXalkidikiPressΔύο ληστείες στην άδεια Θεσσαλονίκη - Χτύπησε με λοστό υπάλληλο καταστήματος - XalkidikiPress\nΣυγκεκριμένα, σύμφωνα με την αστυνομία, η πρώτη ληστεία σημειώθηκε περίπου στις 23:00 σε κατάστημα ψιλικών – καφέ επί της οδού Κλεάνθους στην Τούμπα. Ένας άγνωστος που είχε καλυμμένα τα χαρακτηριστικά του προσώπου του, μπήκε στο κατάστημα και με απειλή αιχμηρού αντικειμένου αφαίρεσε περίπου €150 ευρώ και τράπηκε σε φυγή.\nΑργότερα, και συγκεκριμένα λίγο πριν τις 02:00 σημειώθηκε και δεύτερη ληστεία σε αντίστοιχο κατάστημα στο κέντρο της πόλης και συγκεκριμένα στην οδό Ιασωνίδου. Στην περίπτωση αυτή ένας άγνωστος με καλυμμένα τα χαρακτηριστικά του προσώπου του μπήκε στο κατάστημα και απείλησε τον υπάλληλο. Ο τελευταίος αντέδρασε, ωστόσο ο δράστης τον χτύπησε με ένα λοστό τον οποίο είχε, πήρε άγνωστο χρηματικό ποσό από το κατάστημα και τράπηκε σε φυγή. O υπάλληλος του καταστήματος μεταφέρθηκε στο νοσοκομείο για τις πρώτες βοήθειες και αποχώρησε καθώς δεν είχε κάτι σοβαρό.


ΠΗΝΕΙΑ NEWS: Δύο νεκροί και δύο τραυματίες αστυνομικοί της ομάδας ΔΙ.ΑΣ\nΔύο νεκροί και δύο τραυματίες αστυνομικοί της ομάδας ΔΙ.ΑΣ\nΔύο νεκροί και δύο τραυματίες αστυνομικοί της ομάδας ΔΙ.ΑΣ είναι ο απολογισμός του αιματηρού περιστατικού που σημειώθηκε στις 18:50 το απόγευμα, στη συμβολή της οδού Περικλέους και Παντελή Νικολαΐδη, στην περιοχή του Ρέντη.\nΔύο εκ των τεσσάρων υπέκυψαν στα τραύματά τους, οι άλλοι δύο νοσηλεύονται τραυματισμένοι\nστο Γενικό Νοσοκομείο Νίκαιας. Ο διοικητής του νοσοκομείου, Χρήστος Ρέσσος, δήλωσε ότι ένας αστυνομικός έχει οδηγηθεί στο χειρουργείο, καθώς μία σφαίρα έχει σφηνωθεί στο κεφάλι του, αλλά πριν από λίγα λεπτά (21:40) ξεψύχησε. Ο τρίτος φέρει διαμπερές τραύμα στο αριστερό πόδι, δίχως να διατρέχει κάποιο κίνδυνο για τη ζωή του, και ο τέταρτος έχει τραυματιστεί στην αριστερή βουβωνική χώρα, με ρήξη στη μηραία αρτηρία.\nΗ καταδίωξη ξεκίνησε νωρίς το απόγευμα όταν αστυνομικοί της ομάδας ΔΙΑΣ έλαβαν σήμα- μετά από καταγγελία πολίτη- για τρεις υπόπτους, οι οποίοι νωρίτερα φέρονται να είχαν ληστέψει περίπτερο στη λεωφόρο Δημοκρατίας 337 στο Περιστέρι.\nΣύμφωνα με πληροφορίες, αστυνομικοί της ομάδας ΔΙ.ΑΣ. καταδίωκαν το τζιπ, όταν ξαφνικά οι επιβαίνοντες σε αυτό πυροβόλησαν με καλάσνικοφ με αποτέλεσμα οι σφαίρες να χτυπήσουν τους διώκτες τους.\nΚάποια στιγμή το αμάξι, μάρκας Volvo, το οποίο διαπιστώθηκε ότι ήταν κλεμμένο, προσεγγίστηκε στη Λ. Κηφισού.\nΟι τρεις δράστες αφού κατέβηκαν απ' αυτό, έστρεψαν τα καλάσνικοφ εναντίον των αστυνομικών και τους γάζωσαν με πάνω από 100 σφαίρες.\nΛίγο μετά τις 20:00 εντοπίστηκε το αυτοκίνητο, μάρκας Volvo, σε περιοχή μεταξύ του Μοσχάτου και του Ρέντη, επί της οδού Παλαιολόγου. Μέσα στο όχημα βρέθηκαν τα καλάσνικοφ και το πιστόλι που χρησιμοποίησαν οι δράστες. Σύμφωνα με πληροφορίες οι πινακίδες είχαν κλαπεί στις 17/01/10 από μάντρα στη Νέα Ερυθραία μαζί με οκτώ αυτοκίνητα, ένα εκ των οποίων, επίσης μάρκας Volvo, χρησιμοποιήθηκε στη ληστεία στα Άσπρα Σπίτια Βοιωτίας.\nΚάτοικος της περιοχής, σε ερώτηση αν είδε το γεγονός απάντησε ότι εκείνη την ώρα βρισκόταν μέσα στο σπίτι του και έπεσε στο πάτωμα ακούγοντας τους πυροβολισμούς. «Δεν σταμάτησαν να ρίχνουν. Έριξαν πάρα πολλές φορές, σχεδόν επί 10 δευτερόλεπτα πυροβολούσαν συνεχώς» ανέφερε χαρακτηριστικά.\n«Χτενίζει» την περιοχή η ΕΛ.ΑΣ\nΣε εξέλιξη βρίσκεται μεγάλη αστυνομική επιχείρηση στην περιοχή για τον εντοπισμό και τη σύλληψη των δραστών, ενώ ελικόπτερο της ΕΛ.ΑΣ συμμετέχει από αέρος. Περίπου 150 αστυνομικοί βρίσκονται επί τόπου.\nΔηλώσεις Παπουτσή από την Άγκυρα\nΤραγική υπόθεση χαρακτήρισε ο υπουργός Προστασίας του Πολίτη Χρήστος Παπουτσής, από την Άγκυρα όπου βρίσκεται, το αιματηρό επεισόδιο με τους πυροβολισμούς κατά αστυνομικών στην περιοχή του Ρέντη.\nΟ υπουργός διέκοψε το δείπνο εργασίας που είχε με τον Τούρκο ομόλογό του κ. Μπεσίρ Αταλάι και μετέβη στην ελληνική πρεσβεία στην Άγκυρα για να πληροφορηθεί για το συμβάν. Ο ίδιος ανέφερε ότι ακόμη είναι νωρίς για συμπεράσματα, αλλά άφησε να εννοηθεί ότι οι δράστες ενδεχομένως να μην είναι του κοινού ποινικού δικαίου.\n«Η άνανδρη δολοφονία ενός αστυνομικού και ο σοβαρός τραυματισμός άλλων τριών, την ώρα που εκτελούσαν το καθήκον τους, περιφρουρώντας την ασφάλεια των συμπολιτών μας, προκαλεί σοκ και αποτροπιασμό. Εκφράζουμε τη βαθιά μας οδύνη για το χαμό του αστυνομικού της ομάδας ΔΙΑΣ από τις σφαίρες αδίστακτων εγκληματιών».\nΤους τραυματίες αστυνομικούς επισκέφθηκαν στο νοσοκομείο ο υφυπουργός Προστασίας του Πολίτη κ. Μ. Όθωνας, ο Γ.Γ του υπουργείου κ. Γ. Τασούλας και ο Αρχηγός της ΕΛΑΣ κ. Ε. Οικονόμου .


N.MYΛΩΝΑΣ: προυπολογισμός+έργα 2018-η εικόνα ανημπόριας και υποταγής πρέπει να ανατραπεί!\nΘΕΜΑ: προυπολογισμός+εργα 2018:η εικόνα ανημπόριας και υποταγής πρέπει να ανατραπεί!\nA. Η συζήτηση για τον κρατικό προϋπολογισμό του 2018 άρχισε από καιρό γιατί εμπεριέχει δυσοίωνες προβλέψεις. Νέες επιβαρύνσεις 1,8 δισ.ευρώ για το σύνολο των φορολογημένων και περικοπές 0,8 εκ. στις δημόσιες κοινωνικές λειτουργίες. Στους «χαμένους» του 2018 κυρίως οι ευπαθείς ομάδες, οι μικροσυνταξιούχοι (περικοπή ΕΚΑΣ, κατάργηση έκπτωσης ιατρικών δαπανών, μειωμένο επίδομα πετρελαίου θέρμανση…).Στους χαμένους και οι Δήμοι με μείωση χρηματοδότησεων κατα 129 εκ. (ΚΑΠ).\nB. Το εισπρακτικό μέτρο 2018 που ξεσηκώνει αντιδράσεις και αποκτά δυναμική είναι η επιβολή φόρου διαμονής στα ξενοδοχεία 0,5 έως 4 ευρώ ανά διανυκτέρευση το οποίο προϋπολογίζεται να αποδώσει περί τα 74 εκ. ευρώ. Τον χορό ξεκίνησε η ένωση ξενοδόχων ΞΕΕ που πλήρωσε μελέτη που λέει ότι: εργασίας οι απώλειες στην Οικονομία από τον φόρο διαμονής θα είναι 340 εκατ. ευρώ και θα χαθούν 6.174 θέσεις εργασίες! Ακολούθησε η Νέα Δημοκρατία που λέει ότι θα καταργήσει το φόρο διανυκτέρευσης, ενώ ο συμπατριώτης μας κ. Κόνσολας δηλώνει ευθαρσώς : Το τέλος διανυκτέρευσης δεν πρέπει να εφαρμοστεί! Την σκυτάλη παίρνει με επερώτηση στην βουλή ο κ. Κρεμμαστινός που υιοθετώντας τις θέσεις του ΞΕΕ κάνει επερώτηση στην Βουλή ζητώντας να μάθει ‘’τα νομοθετικά μέτρα που θα λάβει η Κυβέρνηση προτού σημειωθεί πλήγμα στον τουρισμό δεδομένου ότι η αρμόδια Υφυπουργός είχε πει ότι «εφόσον κριθεί αναγκαίο και εφικτό θα προβούμε σε περαιτέρω απαραίτητες νομοθετικές ρυθμίσεις!’’ Κοντολογίς το θέμα έχει ανοίξει! Και το ερώτημα που θα βρεθούν για να πληρωθούν τα 74 εκ. στους δανειστές που η δανειακή σύμβαση που όλοι (πλην ΚΚΕ) ψήφισαν στην Βουλή η απάντηση είναι: Αυτοί που δεν μιλούν!!! Ανάμεσα 2017 και 2018 προβλέπεται αύξηση έμμεσων φόρων (που πληρώνουμε όλοι) κατά 0,8 δις ενώ οι άμεσοι φόροι μένουν στα ίδια επίπεδα.\nΗ φορολογία των αδιανέμητων κερδών των ανωνύμων εταιρειών το 1980 ήταν 40%. Την περίοδο Κ. Σημίτη περιορίστηκε στο 30%. Τώρα είναι στο 20% και λένε ότι θα πρέπει να μειωθεί στο 10% για να μην φεύγουν οι επιχειρήσεις για Βουλγαρία! Την ίδια ώρα περικόπτονται συντάξεις και κοινωνικές παροχές.\nC. Το ειδικό τέλος τουρισμού έπρεπε να κατευθυνθεί στους Δήμους. Δεν είναι επιβάρυνση των επιχειρήσεων άλλα έσοδο για τοπικές τουριστικές, κοινωνικές και περιβαλλοντικές υποδομές που αφορούν και τους ίδιους τους τουρίστες αφου προορίζονται να βελτιώσουν την ποιότητα της διαμονής τους στον τόπο μας. Χωρίς αυτό το τέλος οι Δήμοι και οι τοπικές υποδομές είναι υπό κατάργηση. Αυτό έπρεπε να επιδιώξουν οι κ.κ. Κόνσολας και Κρεμμαστινός και όχι να γίνονται φωνή των ξενοδοχειακών ομίλων.\nD. Είμαστε στην τελική ευθεία για την σύνταξη του Δημοτικού προϋπολογισμού και του προγράμματος έργων 2018. Είναι δεδομένη η οικονομική δυσπραγία και ο δείκτης προσδοκιών πολύ χαμηλός. Όλοι οι δήμοι, και ο δήμος μας δεν μπορούν όχι μόνο να προγραμματίσουν και να κατασκευάσουν έργα ανάπτυξης, άλλα αδυνατούν να συντηρήσουν τις όποιες υποδομές τους. Ο χρόνος περνά και μετρά αρνητικά. Δυστυχώς δεν διεκδικούμε και δεν μιλάμε γι αυτό: τοπικά γιατί είναι ‘’πολιτικά ορθό’’ να εκπέμπουμε γενικά θετικά μηνύματα και να ρίχνουμε την ευθύνη στους άλλους, περιφερειακά βολεύει να καταλογίζουμε ευθύνες στους Δήμους για αδυναμία συνεργασίας και απορρόφησης ευρωπαϊκών προγραμμάτων και κεντρικά γιατί έχουν τους δανειστές και τις δεσμεύσεις των μνημονίων!!! Αυτή η θλιβερή εικόνα ανημπόριας και υποταγής που πρέπει να ανατραπεί!\nE. Ο Δήμος μας πρέπει να υψώσει φωνή! Να εντάξει τουλάχιστον ένα έργο πνοής στο πρόγραμμα του 2018 και να ζητήσει από τις επιχειρήσεις που εκμεταλλεύονται τους πλουτοπαραγωγικούς πόρους του νησιού μας: να το συγχρηματοδοτήσουν! Για παράδειγμα ένας πεζόδρομος-ποδηλατόδρομος (πλάτους 2,5μ με μπετόν) από το ΡΑΜΙΡΑ στον ΛΑΚΙΤΗΡΑ μήκους 10 χιλιομέτρων δίπλα σε υπάρχοντες δρόμους έχει κόστος 1,5 εκ ευρώ, άλλα ανυπολόγιστη κοινωνική και αναπτυξιακή ανταπόδοση.\nΣτα 114 δις ευρώ ανέρχεται το κέρδος της Γερμανίας από την ευρωκρίση σύμφωνα με τον Γερμανό ευρωβουλευτή Γιώργο Χατζημαρκάκη «η Γερμανική Κυβέρνηση ομολογεί, ότι όχι μόνο τα κέρδη είναι στα 41 δισ. ευρώ αλλά επίσης έκανε εξοικονόμηση σε όλα τα επίπεδα της κυβέρνησης (Δήμοι, Περιφέρειες) άλλα 73 δισ. ευρώ. Δηλαδή συνολικά 114 δισ. ευρώ κέρδος της Γερμανικής Πολιτείας.\nΣτα 7,8 δισεκ. ευρώ την περίοδο 2012-16 τα καθαρά έσοδα από τόκους επί ελληνικών τίτλων που αποκτήθηκαν από τις εθνικές κεντρικές τράπεζες (ΕθνΚΤ) του Ευρωσυστήματος στο πλαίσιο του προγράμματος SMP λέει η απαντητική επιστολή του Μάριο Ντράγκι στον Νίκο Χουντή\nΝ.Μυλωνάς προς βουλευτές: 12-μετρη λωρίδα προστασίας της ζώνης αιγιαλού και παράλιας στα νησιά ή όχι;!


Απορρίφθηκε το κείμενο για... να εγκριθεί; - "Μικρά κ' Περίεργα" - Νέα Κρήτη\nΤώρα διαβάζετε: Απορρίφθηκε το κείμενο για... να εγκριθεί;\nΑνανέωση 12/02/2015, 16:53\nΑπορρίφθηκε το κείμενο για... να εγκριθεί;\nΓράφονται και λέγονται πολλά. Ας ξεκινήσουμε από τα βασικά: Η έννοια της διαπραγμάτευσης, όταν είναι ουσιαστική και σε πραγματικές βάσεις, περικλείει εξ αντικειμένου διαφωνίες, αντιπαραθέσεις, πισωγυρίσματα ακόμη και ολομέτωπες συγκρούσεις αλλιώς δε θα λεγόταν διαπραγμάτευση. Eπίσης αυτό που απαιτείται για την εξέλιξή της, είναι υπομονή και επιμονή. Στα ουσιαστικότερα τώρα. Ανεξάρτητα ποια πλευρά διαρρέει τι και ποιος ευθύνεται για το προσωρινό αδιέξοδο, αξίζει να σταθούμε στη διαρροή του γενικού κειμένου που τελικώς δεν εγκρίθηκε εξ' αιτίας μιάς ή δύο λέξεων, οι οποίες βεβαίως σε κάθε περίπτωση έχουν εξαιρετικούς πολιτικούς συμβολισμούς.\nΣτο κείμενο διαφαίνεται ότι η Ελλάδα είναι διατεθειμένη να εφαρμόσει τις μεταρρυθμίσεις και ταυτόχρονα να δεσμευθεί για να τηρηθούν οι οικονομικές της υποχρεώσεις προς όλους τους πιστωτές. Προκύπτει ότι και οι δυο πλευρές, αν υπάρχουν μόνο δύο, κινούνται εντός τροχιάς σύγκλησης. Η παραπάνω εκτίμηση εφόσον συνδυαστεί και με το πώς οι αγορές "απορροφούν" τις διαπραγματεύσεις, τότε μπορούμε να οδηγηθούμε σε ένα συνολικότερο συμπέρασμα.\nΣε αντίθετη περίπτωση, δηλαδή να μην επιβεβαιωθεί η αρχική εκτίμηση, τότε αυτές οι ημέρες θα μείνουν στην ιστορία ως οι ημέρες της ευρωπαϊκής κερδοσκοπίας με τις ευλογίες των πολιτικών ηγετών της Ευρωζώνης, οι οποίοι "παίζουν" με την Ελλάδα στα ταμπλό των διεθνών χρηματαγορών. Όσο για τη χώρα μας η σκέψη και μόνο στο τι θα ακολουθήσει σε περίπτωση "ατυχήματος" αρκεί για να πειστεί κανείς ότι η συμφωνία πρέπει να είναι αναπόφευκτη.


ΓΝΩΘΙ Σ'ΕΧΘΡΟΝ 2: Ναυμαχία [Αποχαιρετισμός στα κανόνια] - Σελίδα 13 - ΤΑ ΠΑΙΧΝΙΔΙΑ ΜΑΣ - GreekComics\nΓΝΩΘΙ Σ'ΕΧΘΡΟΝ 2: Ναυμαχία [Αποχαιρετισμός στα κανόνια]\nΑπό Tightwad, Ιουνίου 24 σε ΤΑ ΠΑΙΧΝΙΔΙΑ ΜΑΣ\nΑριθμός Μέλους: 23287\nΚατ. ανά ημέρα: 1.94\nΜαζί μας για: 2504 Μέρες\nΠόλη:Βάσβαρ, Ανατολική Κομητεία, Μπηρλανδία\nΔημοσιεύτηκε Αυγούστου 9 (Επεξεργασία)\nΔ13 - ΕΥΣΤΟΧΟ ΒΥΘΙΣΜΑ\nΗ πιθανώς τελευταία βολή της επανάστασης βυθίζει ένα μικρό πλοιάριο. Για κακή τύχη του Ραψωδού όμως, δεν είναι το Λουκουμάκι, που θα σκότωνε τον Πρίγκηπα, αλλά η Πεσκαντρίτσα του T' eek.\nΦαίνεται πώς και οι τρείς σύμμαχοι του Λουξεμβούργου θα επιβιώσουν, αλλά τώρα θα εισέλθουν στις διαπραγματεύσεις κάπως πιο ίσοι... Το καθαρό προβάδισμα του T' eek μειώνεται, και ο Πρίγκηπας, που αν και έχει μικρότερο ναυτικό έχει πλήξει περισσότερα εχθρικά πλοία, μπορεί να διεκδικήσει μια λιγότερο ταπεινωτική ειρήνη.\nΕπεξεργασία Αυγούστου 9 από Tightwad\nΜαζί μας για: 2300 Μέρες\nΣύνδεση: Πέμπτη στις 10:35 μμ\nΔημοσιεύτηκε Αυγούστου 9\nΠάει η ένδοξη Πεσκαντρίτσα μου!\nΜαζί μας για: 2266 Μέρες\n¿Να μπουμπουνησω τωρα το Θ3?\nΔημοσιεύτηκε Αυγούστου 10\nΘ3 - Άστοχο\nΟ T'eek δεν ήταν απλώς μούσκεμα. Ήταν μούσκεμα και έξω φρενών.\nΗ τελευταία κανονιά του Φταρνίσματος τον είχε πετάξει από την κουβέρτα της Πεσκαντρίτσας και έμεινε να θαλασσοπνίγεται μέχρι που τον περιμάζεψαν έντρομοι οι ναύτες της Ποποτάμου.\nΤο αγαπημένο του πλοίο η Πεσκαντρίτσα, αυτό που αποτέλεσε το θεμέλιο του στόλου του, αυτό στο οποίο παρέμεινε καθ' όλη τη διάρκεια της εκστρατείας ήταν πλέον ένα μάτσο οδοντογλυφίδες. Το ετοιμοθάνατο Φτάρνισμα πριν παραδώσει το πνεύμα είχε καταφέρει να του δώσει το μοιραίο πλήγμα.\n"Φωτιά!" Ούρλιαξε ο T'eek, "¨Όχι αιχμαλώτους και να μου φέρετε το κεφάλι του Πασά μέσα σε ασημένιο κουβά, Κουβάδες!".\nΗ2 & Ι2\nΔημοσιεύτηκε Αυγούστου 11\nH καταιγίδα είχε καταλαγιάσει (για την ώρα) και ένα πλοιάριο πλησιάσε τα ανοιχτά της Ανατολικής Βρωμυλίας. Ένας γέρος Βρωμύλος που ζούσε επι χρόνια απομονωμένος σε έναν φάρο σε μια νησίδα νότια της Βρωμυλίας είδε πρώτος τα μαύρα του πανιά, και ερμηνεύοντας το χρώμα τους ως απόδειξη πως το πλοιάριο ήταν κατσαβραχιώτικο και πως ο Πρίγκηπας είχε πεθάνει, πήγε να πηδήξει από την κορυφή του φάρου και να σκάσει στα αιχμηρά βράχια.\nΜετά θυμήθηκε ότι το αποτέλεσμα της ναυμαχίας δεν τον πολυέκοφτε και αποφάσισε να επενδύσει τον χρόνο του πιο αποδοτικά στην κατάποση ενός ζεστού τσαγιού με δυόσμο.\nΚαθώς το πλοιάριο πλησιάσε την ακτή και έδεσε, μπερδεμένα μηνύματα έφταναν στην επαρχιακή πρωτεύουσα της ΜουνΜούν. Άλλοι έλεγαν πώς το πλοιάριο ήταν πράγματι του Φύλαρχου Gaerm, και άλλοι πως ο Πρίγκηπας είχε διατάξει να βάλουν μαύρα πανιά ως ένδειξη πένθους. Για τις λουξεμβούργικες απώλειες άραγε, ή ως ένδειξη αναγνώρισης του Gaerm ως ίσου; Ποιός ξέρει.\nΛίγες ώρες αργότερα, ο ίδιος ο Πρίγκηπας έφτασε στην ΜούνΜουν με μια ντουζίνα άνδρες, τους μόνους που είχαν επιβιώσει το μακρύ ταξίδι από την Ευρώπη και τον πόλεμο. Οι Βρωμύλοι δεν είχαν ιδιαίτερο λόγο να θρηνήσουν τον χαμό του Gaerm και μια ακόμα πολεμική ήττα, αλλά δεν είχαν καμιά συμπάθεια προς τον Πρίγκηπα. Ενώ οι ιστορικοί της εκστρατείας Τιγκβάδιος και ο Φον Μαθουσάλεν ο Γηραιός έγραψαν πως ο Πρίγκηπας εξέπεμπε τόσο μαγνητική προσωπικότητα που οι Βρωμύλοι άρχισαν να σκύβουν και να τον προσκυνούν, ουρλιάζοντας στην διάλεκτο της ερήμου πώς ο πρίγκηπας είναι η προφητική φωνή από τον έξω κόσμο, αυτό μάλλον δεν ισχύει. Οι δύο ιστορικοί άλλωστε είχαν μείνει στην Άνω Βόλτα μαζί με τους άλλους καλλιτέχνες και ιπποκόμους που είχε φέρει μαζί του ο Πρίγκηπας επειδή το πλοιάριο Λουκουμάκι δεν χωρούσε αχρειάστα κορμιά.\nΤο πιο πιθανό είναι ότι κανένας Βρωμύλος δεν ήθελε να στραγγαλίσει τον λεπτό, αριστοκρατικό λαιμό του Πρίγκηπα αρκετά ώστε να προκαλέσει και τρίτο εμφύλιο.\nΜε τον κατσαβραχιώτη έπαρχο να το έχει βάλει στα πόδια εδώ και καιρό, ο Πρίγκηπας μίλησε με την αμέσως επόμενη εξουσία στην ΜουνΜουν, τους προεστούς και τους εμπόρους. Συμφώνησαν σε μια μόνιμη εκεχειρία για οικονομικούς και ανθρωπιστικούς λόγους ("Τα μπαχαρικά πρέπει να ρέουν" τόνισαν οι έμποροι). Η τύχη της Ανατολικής Βρωμυλίας και της υπόλοιπης Ολιγονησίας όμως δεν θα αποφασιζόταν μέχρι να γίνει μια τελική συμφωνία μεταξύ των νικητών...\nΟι ντόπιοι έμαθαν από τους λουξεμβούργους ναύτες για το πως εξελίχθηκε η ναυμαχία στα πέρατα του Αρχιπελάγους. Το μικρό πλοιάριο του Gaerm, ήδη λαβωμένο παρέσυρε το Λουκουμάκι μέσα σε έναν μικρό ορμίσκο. Οι Κατσαβραχιώτες υποδέχτηκαν το Λουκουμάκι στον ορμίσκο με μια μεγάλη έκρηξη που εξαϋλωσε το κατσαβραχιώτικο πλήρωμα και προξένησε μεγάλες ζημιές στο Λουκουμάκι. Φαίνεται πώς τα βαρέλια που είχαν φορτώσει κατά την Σύνοδο της Κανταλούπης περιείχαν μια περίεργη εκρηκτική ουσία από την Ανατολή. Ο σκοπός τους θα ήταν να πυρπολήσουν τα αρκετά μεγαλύτερα εναπομείναντα πλοία της αρμάδας, αλλά ποτέ δεν τους παρουσιάστηκε η κατάλληλη ευκαιρία.\nΜόνο από θαύμα κατάφεραν οι Λουξεμβούργοι να επιβιώσουν την καταιγίδα που ξεκίνησε την επόμενη μέρα και να επιδιορθώσουν το πλοιάριο με τροπικές φοινικιές αρκετά ώστε να φτάσουν στην Βρωμυλία.\nΟ περήφανος Πρίγκηπας ήρθε στο Ιαμβικό Αρχιπέλαγος πάνω σε μια καράκα. Τώρα θα γυρνούσε στην Άνω Βόλτα πάνω σε ένα μάτσο καυσόξυλα.\n"Αλλά αν το κύτος του Λουκουμακιού είχε όλο σαπίσει ή καεί και αντικαταστάθηκε από καινούρια ξυλεία, μπορεί αυτό το σκάφος να εξακολουθεί να ονομάζεται Λουκουμάκι ή παίρνει νέα υπόσταση; Ορίστε το φημισμένο Παράδοξο του Λουκουμακίου."\n-Φον Μαθουσάλεν, Τα Ιστορικά της Ιαμβικής Εκστρατείας\nΚάπως έτσι τελείωσε η κυριαρχία του Φύλαρχου Gaerm στην Ολιγονησία.\nΟ Gaerm είχε καταφέρει να κάνει το σόι του το πιο πολιτικά δυνατό στην Γαϊδουροφωλιά και να διαδεχθεί το προηγούμενο φύλαρχο που είχε πεθάνει υπό μυστηριώδεις συνθήκες. Λίγο πιο μετά, και έναν χρόνο πρίν την έναρξη του τωρινού πολέμου, ο Gaerm δολοφόνησε τον λουξεμβούργο κυβερνήτη του νησιού για να αποκτήσει δίκαια την εξουσία, όπως επιτάσσει η αρχαία κατσαβραχιώτικη παράδοση. Έμεινε φυλακισμένος incognito στην Ναντορπία, ενώ ο πολέμαρχος που είχε διορισθεί από τον παλιό φύλαρχο, κατέκτησε την Ολιγονησία και στο τέλος επέστρεψε, κάπως απρόθυμα είναι η αλήθεια, το σκήπτρο στον Gaerm.\nΟι ημίγυμνοι Γαϊδουροφωλιώτες και το γαϊδουρινό τους ιππικό είχαν πλήξει την Craggy Ground City, τα Twin Peaks και τέλος την ίδια την Ναντορπία. Έπειτα, ο Gaerm ένωσε την Ολιγονησία υπό τον βάναυσο ζυγό του και εκσυγχρόνισε το ναυτικό της, αναγνωρίζοντας ότι ο επόμενος πόλεμος θα διεξαχθεί στην θάλασσα. Ίσως το μεγαλύτερο λάθος του Gaerm ήταν να αναλάβει την ηγεσία του στόλου του, και να διεξάγει ανοιχτό πόλεμο αντί για την ίντριγκα στην οποία ήταν τόσο καλός. Ο παλιός πολεμάρχος του που δεν είχε γνωρίσει ήττα μέχρι την απόβαση των Λουξεμβούργων στην Κατσαβραχία και το κάψιμο της Σπλήνας του Μπωντλαίρ, είχε παραμείνει στην Γαϊδουροφωλιά ως διοικητής του στρατού ξηράς της Κατσαβραχίας. Έχοντας αλλάξει τρία αφεντικά με ταυλερανδική ευελιξία, τώρα θα γινόταν φύλαρχος της Γαϊδουροφωλιάς. Και ενώ κανένας σε εκείνο το ορεινό μέρος δεν είχε όρεξη να παραδοθεί σε οποιονδήποτε, ο πρίγκηπας είχε σκοτώσει τον φύλαρχος σε δίκαιη μάχη, σε συμφωνία με τους αρχαίους νόμους των σκάλντ.\nΚατά την διάρκεια του πολέμου, ο κατσαβραχιώτικος στόλος είχε βυθίσει 4 εχθρικά πλοία, συμπ. δύο ναυαρχίδες εκ των οποιών η μία ήταν καράκα, το μεγαλύτερο πλοίο που βύθισε η επαναστατική Συμμαχία της Ολιγονήσου.\nΟ Gaerm έχασε 2 εκ των 3 του πλοίων στο λουξεμβούργικο ναυτικό, ενώ η ναυαρχίδα του βυθίστηκε από τον Λόρδο Έθελροντ.\n17 ώρες πριν, tik είπε:\nΗ2 - ΕΥΣΤΟΧΟ ΒΥΘΙΣΜΑ\nΙ2 - Δεν εκτελέστηκε\nΠώς θα αντιδράσει ο Ραψωδός; Fight or flight που λένε και στο χωρίο μου;\nΔημοσιεύτηκε Τετάρτη στις 09:00 πμ\nΕπειδή νομίζετε ότι πολεμικές επιχειρήσεις τελείωσαν να προϊδεάσω ότι ο Φαίδων ετοιμάζει νέο γύρο εχθροπραξιών, ώστε να λυθούν δια πυρός και σιδήρου όλες οι εδαφικές εκκρεμότητες.\nΓια να τονίσω ότι ακόμη ψάχνω το κεφάλι του Ραψωδού που μου βύθισε στον τελευταίο γύρο την Πεσκαντρίτσα αποδυναμώνοντας σημαντικά την τελευταία στιγμή τη διαπραγματευτική (και την πολεμική!) ισχύ του στόλου των Κουβάδων. Αρρρρργκρ!\nΚατ. ανά ημέρα: 4.12\nΜέρες Νίκης: 114\nΜαζί μας για: 1347 Μέρες\nΔημοσιεύτηκε Τετάρτη στις 11:16 πμ\nδεν παραδίδονται οι βρωμύλοι\nΔημοσιεύτηκε Πέμπτη στις 04:15 πμ (Επεξεργασία)\nΗ περίοδος πριν το τέλος ενός πολέμου είναι μια από τις χειρότερες. Ενώ η κατάληξη του πολέμου είναι πλέον σίγουρη, κανείς δεν ξέρει πότε θα τελειώσει, και η κάθε μέρα και ώρα αναμονής γιγαντώνει την αγωνία που ξεσπά στις λίγες στιγμές τρόμου κατά την διάρκεια των αψιμαχιών. Ορθολογικά, θα έπρεπε να είχες το ίδιο κίνητρο να επιβιώσεις στο τέλος του πολέμου όσο και στην αρχή του, αλλά από μάλλον αυθόρμητη, ποιητική λογική καταλαβαίνει κανένας γιατί δεν θέλει να πεθάνει στην τελευταία μάχη. Αυτοί που χάνουν κοιτούν να σώσουν το τομάρι τους, αντιστέκονται με φαταλιστική μηχανικότητα, ή αισθάνονται ότι έχουν παγιδευτεί σε μια γωνία σαν ποντίκια και πολεμούν από καθαρή λύσσα.\nΣτην τρίτη κατηγορία έπεφτε η μία ντουζίνα Βρωμύλων και ΛαουΛαουτών που παρέμεναν στην υπηρεσία του Ραψωδού Πασά. Απογοήτευση, καθαρό μίσος και τρέλα που είχε προκληθεί από την κατάποση θαλασσόνερου τους οδηγούσε να ρίχνονται στην μακάβρια δουλειά τους όσο πιο δυναμικά όσο ποτέ. Ίσως μόνο ο Ραψωδός δεν είχε χάσει ακόμα τα λογικά του και μπορούσε να αναπολήσει το παρελθόν.\nΤον πιστό του Τρουπάκ που είχε πνιγεί στην παλιά του ναυαρχίδα. Το τραγικό αστείο της μοίρας που βύθισε τον Θρηνωκράτωρ ΙΙ λίγο έξω από την ΜουνΜουν, οπού είχε ξεκινήσει την εκστρατεία ο αδερφός του. Το αφυδατωμένο και γεμάτο ουλές πρόσωπο του και οι τελευταίες του λέξεις, κάτι ανάμεσα σε ρόγχο και κατάρα σύναμα. Τον διάδοχο του στην κοιλιά της Νοελάνι που δεν είχε ακόμα γεννηθεί. Σκεφτόταν ακόμα και την πρώτη του μάχη στο πλευρό του αδελφού του, και τον Ελ Σαραβάκ που εξαφανίστηκε στην έρημο σαν φάντασμα. Ήξερε καλά ότι η ίδια τύχη περίμενε τον ίδιο, και για αυτό και οι Βρωμύλοι είχαν προσαρμοστεί τόσο γρήγορα στην θάλασσα. Η θάλασσα είναι απλά ένα διαφορετικό είδος ερήμου. Οι αμμόλοφοι μπορεί να κινούνται, αλλά ο άνεμος, η συνεχής δίψα και η απεραντοσύνη της γης που μπορεί να πλοηγηθεί μόνο χάρη στον έναστρο ουρανό παραμένει.\nΤο μόνο που τον παρηγορούσε ήταν η σκέψη του χαμού του Gaerm και της καταστροφής της Γαϊδουροφωλιάς που σίγουρα θα ακολουθούσε.\nΕίναι άγνωστο το τι σκεφτόταν ο T' eek, επειδή δεν ήταν στα ανοιχτά της Πέρα Μπόρας εκείνη την ημέρα. Ο καλλιεργημένος άρχοντας από την πόλη των ωρολογοποιών μοιραζόταν εκείνη την ποιητική λογική και δεν ήθελε σε καμιά περίπτωση να παίξει με την τύχη αυτή την ημέρα. Άλλωστε και η πρώτη μάχη που είχε χάσει ναυμαχία δεν ήταν; Οι στοίχοι στα ιαμβικά ποιήματα έκαναν ομοιοκαταληξία. Για αυτό ονόμαζαν έτσι αυτό το αρχιπέλαγος. Είχε μια τάση να επαναλαμβάνεται.\nΤο ευέλικτο "Φτάρνισμα του Ποσειδώνα" αιφνιδίασε τα δύο κουβάνικα πλοιά βγαίνοντας από το πουθενά και με κάθετη πορεία ως προς αυτά. Καθώς και η Ποπόταμος και η Αραβέλα ήταν αρκετά μεγαλύτερα, δεν μπόρεσαν να αντιδράσουν πάρα πολύ γρήγορα. Τα τιμόνια τους άρχισαν να στρίβουν σαν τρελά, με πολλούς άνδρες ταυτόχρονα να βάζουν όλο τους το βάρος στο τιμόνι ώστε να μετακινηθεί το πλοίο.\nΗ Αραβέλα κατάφερε να ξεμπλεχτεί πιο γρήγορα, και άρχισε να βαράει με δύο από τα κανόνια της. Τα άλλα δυο σε εκείνη την πλευρά έβλεπαν μπροστά τους την Ποπόταμο που δεν είχε πάρει ακόμα στροφή.\nΟ πανικός στο κατάστρωμα άρχισε να γιγαντώνεται όταν το αυτοκτονικό σχέδιο του Ραψωδού έγινε πιο προφανές.\nΔιαταγές από την γέφυρα άρχισαν να μπλέκονται με φωνές από τα πανιά και βλασφημίες από το τιμόνι.\nΤο βρωμύλικο πλοιάριο τους εμβόλισε!\nΣτο σημείο της πρόσκρουσης οι σανίδες των εξάλων υποχώρησαν και ένα από τα κανόνια έπεσε στον βυθό. Η πλώρη του Φταρνίσματος είχε γίνει μια άμορφη μάζα και το πλοιάριο είχε ήδη αρχίσει να παίρνει νερό, αλλά την ίδια στιγμή οι φοβεροί Βρωμύλοι μαχητές ξεσπάθωναν τα γιαταγάνια από το σελάχι τους και ξεχύθηκαν ουρλιάζοντας από το ξυλόκαστρο του πλοιάριου.\nΟι φωνές των ναυτών ανταλλάχθηκαν με τις κλαγγές των όπλων. Μετά από λίγο σώπασαν και αυτές. Το μόνο που παρέμενε ήταν οι κραυγές των τραυματιών.\nO Ραψωδός είχε καταφέρει να καθηλώσει δυο μεγαλύτερα πλοία και είχε επιχειρήσει να τα βγάλει νοκ άουτ ένα-ένα. Παρά την τρέλα τους όλα αυτά είχαν ειρμό. Αυτό σίγουρα θα γραφόταν στα ιστορικά της εκστρατείας, αλλά τι θα γραφόταν για την μοίρα του Ραψωδού; Τον είχαν δει όλοι να έχει σκαρφαλώσει στην κορυφή του πλοιάριου, φορώντας την πανοπλία του αδερφού του, αλλά τώρα ήταν λες και τον είχε καταπιεί η θάλασσα.\nΑλλά τώρα άλλα πράγματα είχαν προτεραιότητα. Οι τραυματίες, οι αιχμάλωτοι (δυο ΛαουΛαουίτες γέροι), και οι επιδιορθώσεις της Αραβέλας. Το ζευγάρι των πλοίων του Κουβά μάζεψε άγκυρα αρκετά μετά την δύση του ηλίου. Η θάλασσα ήταν γαλήνια και το φεγγάρι ψηλά στον ουρανό. Καλή νύχτα για ψάρεμα. Και σιγά-σιγά, οι άνδρες στα δύο πλοία άρχισαν να συνειδητοποιούν ότι ο πόλεμος των τελευταίων δύο χρόνων είχε τελειώσει.\nΟ Ραψωδός ήταν ο τελευταίος παίκτης της Συμμαχίας της Ολιγονήσου.\nΒύθισε 2 εχθρικά πλοία στο σύνολο, το μικρότερο συνολικό εκτόπισμα της συμμαχίας.\nΑπό τα 4 πλοία που έχασε, τα 2 ήταν από τον T' eek. Το μεγαλύτερο του πλοίο ήταν η γαλεάσσα (****) Θρηνοκράτωρ ΙΙ, η δεύτερη ναυαρχίδα της Συμμαχίας. Ο χαμός της οδήγησε στην αποσυγκρώτηση του συμμαχικού στόλου.\nΈχασε το πρώτο (Ξεβράκωτος Εμίρης) και το τελευταίο (Το Φτάρνισμα του Ποσειδώνα) πλοίο του παιχνιδιού.\nΕπεξεργασία Πέμπτη στις 04:32 πμ από Tightwad\nΔημοσιεύτηκε Πέμπτη στις 05:04 πμ\nΟ πόλεμος τελείωσε!\nΟι ταβέρνες της Ναντορπίας γεμίζουν με ναυτικούς που γεμίζουν τα στομάχια τους με μπύρα και τα αυτιά όσον προσέρχονται για να ακούσουν, ζωηρές ιστορίες με δόξα και ανδρεία, καλούς και κακούς. Γίνεται λόγος για γοργόνες που σώζουν ναυαγούς, για ένα στοιχειωμένο, άδειο πλοίο που τριγυρνά όλο το αρχιπέλαγος για πλήρωμα να εχμαλωτίσει. Ακόμα και πιο προσγειωμένα θέματα, όπως ο θησαυρός του Γλυκογένη, ο χάρτης που σχεδίασε ένας λουξεμβούργος λοχαγός στο Κανελοριζόγαλο και η προέλευση της αλλόκοτης εκρηκτικής ουσίας που βρέθηκε στην Κανταλούπη.\nΛίγο πιο πέρα, ένας γελωτοποιός που έκανε όλο το ταξίδι από την Μασσαμπουκαλία ακούει με ενδιαφέρον έναν ρήτορα να βγάζει λόγο. Οι πρωτευουσιάνικες ιδέες της αυτονομίας και της αυτοδιάθεσης των πληθυσμών έχουν φτάσει με τον πόλεμο ακόμα και στους ιθαγενείς στα όρια του Ιαμβικού Αρχιπελάγους. Μπορεί οι λουξεμβούργοι ιστορικοί να ήθελαν να γράψουν την ιστορία των νικητών, αλλά φαίνεται πως η ιστορία έχει έναν τρόπο να γράφεται από μόνη της.\nΠαρά τις ζημιές, το παζάρι ανοίγει ξανά για πρώτη φορά, ενώ τα διπλωματικά ουδέτερα λάβαρα της Ναντορπίας γεμίζουν την πόλη. Μέσα στις επόμενες μέρες, θα συναντηθούν εδώ οι τρεις νικητές για να διαπραγματευτούν.\nΕΠΙΖΗΣΑΝΤΑ ΠΛΟΙΑ σε ΠΛΗΘΟΣ\nT' eek: 2\n(2.) Λόρδος Έθελροντ: 1\nΕΠΙΖΗΣΑΝΤΑ ΠΛΟΙΑ σε ΕΚΤΟΠΙΣΜΑ\nT' eek: 7\nΛόρδος Έθελροντ: 3\nΕΧΘΡΙΚΑ ΠΛΟΙΑ που ΒΥΘΙΣΤΗΚΑΝ σε ΠΛΗΘΟΣ\nΠρίγκηπας (Λ.Α.): 6\nT' eek (Λ.Α.): 4\n(2.) Gaerm (Κ.Ο.): 4\n(3.) Ραψωδός (Κ.Ο.): 2\n(3.) Λόρδος Έθελροντ (Λ.Α.): 2\n(3.) Γλυκογένης (Κ.Ο.): 2\nΕΧΘΡΙΚΑ ΠΛΟΙΑ που ΒΥΘΙΣΤΗΚΑΝ σε ΕΚΤΟΠΙΣΜΑ\nGaerm (Κ.Ο.): 15\n(1.) Πρίγκηπας (Λ.Α.): 15\n(2.) T' eek (Λ.Α.): 13\n(3.) Λόρδος Έθελροντ (Λ.Α.): 8\n(4.) Γλυκογένης (Κ.Ο.): 5\n(5.) Ραψωδός (Κ.Ο.): 4\nΠροσωπικά ψηφίζω τον T' eek και τον Gaerm ως MVP της κάθε ομάδας.\nΔημοσιεύτηκε Πέμπτη στις 12:20 μμ\nΣτο τραπέζι των διαπραγματεύσεων θα παζαρευτούν οι εξής περιοχές και τα εξής ζητούμενα:\nΚανελοριζόγαλο & Τάξμαν Αϊλαντς (αυτόματα +5 για ιθαγενείς)\nΣύμπλεγμα Πέρα Μπορών\nΆνω Κατσαβραχιά (αυτόματα +5 για ιθαγενείς\nΝησ. Κοϋικ & Τόστ\nΛάου Λάου & Μπόχαμες (αυτόματα +4 για ιθαγενείς)\nΑυτόνομη Βερενίκη (αυτόματα +10 για Πρίγκηπα)\nΑνεξάρτητη Βερενίκη (αυτόματα +20 για Πρίγκηπα)\nΑυτόνομος Κουβάς (αυτόματα +10 για Πρίγκηπα)\nΑνεξάρτητος Κουβάς (αυτόματα +20 για Πρίγκηπα)\nΝα σημειωθεί ότι ποτέ δεν εξακριβώθηκε η τοποθεσία της Βερενίκης, οπότε θα υποθέσω ότι είναι εκτός του Αρχιπελάγους αλλά αρκετά κοντά. Ίσως ένα από τα ανώνυμα νησιά στο νότο που δεν είναι μέρος του αρχιπελάγους.\nΌπως και στο πρώτο Γνώθι Σ' Εχθρόν, οι παίκτες θα έχουν έναν αριθμό πόντων που μπορούν να διαιρέσουν όπως θέλουν σε αυτά τα 20 σημεία. Όποιος παίκτης έχει τους περισσότερους πόντους (πολιτικό κεφάλαιο), κερδίζει εκείνο το σημείο. Ο tik και ο thor θα μου στείλουν το μοίρασμα των πόντων τους σε ΠΜ. Για πρακτικούς λόγους θα παίξω ως ο Πρίγκηπας σε αυτό τον γύρο μόνο.\nΘα υπάρχουν όμως και κάποιες ιδιαιτερότητες.\nΣτα σημεία 17-20 θα δούμε ότι δίνονται κάποιοι μπόνους πόντοι στον Πρίγκηπα, και στα σημεία 5, 8 και 16 στους ιθαγενείς.\nΠριν από τον πόλεμο, όλο το Ιαμβικό Αρχιπέλαγος άνηκε στο Λουξεμβούργο, με έδρα της κυβέρνησης την Ναντορπία στην Ολιγονησία. Σε κάθε νησί υπήρχε ένας διαφορετικός φεουδαρχικός άρχοντας υποτελής στο Λουξεμβούργο. Κατά την διάρκεια του πολέμου, το Λουξεμβούργο έχασε κατοχή του αρχιπελάγους και έστειλε την Αρμάδα για να το επανακτήσει.\nΟυσιαστικά ενώ η μοίρα των φέουδων των άλλων δύο παικτών (Κουβάς, Βερενίκη) είναι ήδη προκαθορισμένη, η εδαφική κυριαρχία του Λουξεμβούργου αμφισβητείται. Ενώ οι παίκτες μπορούν να εξαπλώσουν τα υποτελή φέουδα τους, μπορούν να αποφασίσουν να είναι πιο αυτόνομοι ή ακόμα και να ανεξαρτητοποιηθούν από το Λουξεμβούργο. Επειδή μια παρόμοια απόπειρα αποτράπηκε με τον πόλεμο, οι μπόνους πόντοι στον Πρίγκηπα προσομοιώνουν την αντίσταση σε ένα τέτοιο εγχείρημα.\nΟι δυνάμεις της Αρμάδας είναι αποδυναμωμένες, και έχει περιορισμένο πολιτικό κεφάλαιο για να επιβάλλει την κυριαρχία της στους ιθαγενείς. Οι μπόνους πόντοι στους ιθαγενείς προσομοιώνουν αυτό ακριβώς.\nΥΠΟΛΟΓΙΣΜΟΣ ΠΟΝΤΩΝ (ΠΟΛΙΤΙΚΟΥ ΚΕΦΑΛΑΙΟΥ)\nΣυνάρτηση για παίκτες: (Τετράγωνα επιζησάντων πλοίων) x10 + (Τετράγωνα εχθρικών βυθισμένων πλοίων) χ5\nΠρίγκηπας: 2 χ 10 + 15 χ 5 = 95 πόντοι\nΛόρδος Έθελροντ: 3 χ 10 + 8 χ 5 =70 πόντοι\nΤ' eek: 7 χ 10 + 13 χ 5 = 135 πόντοι\nΣυνάρτηση για ιθαγενείς: (Τετράγωνα εχθρικών βυθισμένων πλοίων) χ 1\nΙθαγενείς Κανελοριζόγαλου: 5 x 1 = 5\nΙθαγενείς Άνω Κατσαβραχίας: 15 x 1 = 15\nΙθαγενείς Λάου Λάου: 4 x 1 = 4\nBtw, θα στείλω την λίστα των πόντων μου στον germ άμεσα ώστε να μην υπάρχει αμφιβολία ότι την συνέθεσα πριν δω τα ΠΜ των άλλων παικτών.\nΜετάβαση στη λίστα θεμάτων ΤΑ ΠΑΙΧΝΙΔΙΑ ΜΑΣ


Oι πρόσφατες αποκαλύψεις στον καλλιτεχνικό χώρο — Kalithea Press\nOι πρόσφατες αποκαλύψεις στον καλλιτεχνικό χώρο\n13 Φεβρουαρίου 2021 kallitheapress2\t0 Σχόλια\t΄Άποψη\nΜια δημόσια κατάθεση δεν αποτελεί show, αλλά αγώνα ενάντια στην συγκάλυψη και εκκινεί από εκείνους που ως τώρα δεν είχαν ούτε φωνή ούτε χώρο να ακουστούν. Η ανάγκη της αφήγησης προς άλλους που να περιλαμβάνει τον σκοπό να ξεριζωθεί κάτι απάνθρωπο είναι προφανής! Είναι πολύ θετικό να υπάρχει αποκάλυψη γεγονότων κακοποίησης, ως τρόπος να περιοριστεί το φαινόμενο.\nΗ «ξεθεμελίωση» πρέπει να φτάσει στη ρίζα του κακού και η αποειδωλοποίηση μόνο θετική είναι. Αποκαθήλωση ειδώλων, εξάρθρωση θέσεων και αναθεώρηση αξίων. Η «ηθικιστική κατάπτωση» συνεπάγεται την ανακανίνιση του ήθους της Τέχνης, στο χώρο του Θεάτρου που ήταν και θα παραμένει φως, κέρδος ψυχής και βρίσκεται πάνω από πτωτικές συμπεριφορές ανθρώπων, δεν επηρεάζεται καθόλου από την συζήτηση που έχει ξεκινήσει, από αυτό που πάει άφοβα να ανθίσει, έστω και μέσα από κραδασμούς και ανατροπές. Ποτέ δεν αποστασιοποιούμαστε από το θησαυρό της θεατρικής τέχνης, ξέρουμε ότι η υπέρβαση τέτοιων γεγονότων θα επιτευχθεί μέσω σοβαρών δράσεων Παιδείας.\nΜην αυταπατώμαστε ότι θα σταματήσει ποτέ η πορεία προς την ρήξη με σχέσεις εξουσίας που υπήρχαν και θα υπάρχουν ακόμα και στο χώρο της φιλάνθρωπης τέχνης. Όμως μια ένσταση:\nΔεν πρέπει να ιδωθεί με όρους show! Η τεκμηριωμένη καταγγελία στις αρμόδιες αρχές έχει ευθύνη και μ ό ν η αρμόδια είναι η δικαιοσύνη! Η οδός της επίσημης καταγγελίας συνεπάγεται υποστήριξη από τον Νόμο, από τον Άνθρωπο πάντως όχι από όχλους ή από μάζες. Σε μια ώριμη κοινωνία ούτε οι κατάρες, ούτε η στοχοποίηση των δραστών είναι το ζητούμενο. Όσον αφορά στα υπονοούμενα και στις γενικεύσεις που εντάσσονται στο κλίμα του οχλοκρατικού παροξυσμού της καταγγελιολαγνείας και ζητούν αίμα στην αρένα του διαδικτύου, αυτό χωρίς διάκριση προσφέρει κακές υπηρεσίες, όσο εκπίπτει σε εκμετάλλευση του γεγονότος. Η εμμονική «καθαρολογία»\nδημιουργεί καχυποψία. Ακολουθεί κοινωνική απόσταση στην υπερβολή της και τότε έρχεται και η απευαισθητοποίηση από ότι θέλουμε να νικήσουμε, τη βία. Η άκριτη – έστω αρνητική – διαφήμιση του φαινομένου πολλαπλασιάζει τη βία και ο φαύλος κύκλος της δεν κλείνει με τηλεδικεία που επιδίδονται σε κυνήγι\nμαγισσών προς τέρψη ενός φιλοθεάμονος όχλου, που διαχωρίζει τα φύλα σε στρατόπεδα αντιθετικά. Μην ξεχνάμε ότι είμαστε πρόσωπα έμφυλα, ιερά και μοναδικά.\nδιάβασε και αυτό Στο Σινεμά του Ουρανού ο Κώστας Βουτσάς\nΜην αποϊεροποιήσουμε και ποινικοποιήσουμε το μυστήριο των ανθρωπίνων σχέσεων, καταλήγοντας στο μηδενισμό, στην χρήση και κατάχρηση αντί της σχέσης! Είμαστε ίσοι αλλά ίσως είναι καιρός να γινόμαστε και ίσοι! Το «έσονται οι δύο εις σάρκα μίαν» και ο «εις νόμος, εις χους, εικών μια» του Γρηγορίου του Θεολόγου ας μην μοιάζουν με ανεκπλήρωτη ουτοπία, όσο οι καθημερινές σχέσεις στις οποίες εντοπίζεται το πρόβλημα, γίνονται σχέσεις ανταγωνισμού και μοναξιάς και έχουν ως μοναδικό ζητούμενο να εξαφανισθεί από προσώπου γης ο όποιος κακοποιητής και όχι να ηττηθεί η νοοτροπία της κακοποίησης. Για την Εκκλησία, άλλο πράγμα η πράξη και άλλο μέγεθος ο πάσχων – αμαρτωλός. Εκεί που φαίνεται να παλινδρομεί η κοινωνία σε μεσαιωνικά\nπαρελθόντα, τότε ωριμάζει και προοδεύει. Εμείς υποκλινόμαστε και στηρίζουμε φωνές των αληθινά αθώων θυμάτων, χωρίς να χάσουμε την πυξίδα του αληθινού ανδρισμού και της αληθινής θηλυκότητας που προσανατολίζει στην όντως σχέσηκαι κινείται σε όρια ευθύνης και σεβασμού!\n← Κορονοϊός: 1.222 νέα κρούσματα – 300 διασωληνωμένοι – 26 νεκροί\nH Eλλάδα δέχεται την λευκή επιδρομή της «Μήδειας» →\nΟ ΕΟΔΥ ανακοίνωσε σήμερα, Σάββατο 13 Φεβρουαρίου, 1222 νέα κρούσματα…


Premier League: Ανατροπή στο 90' για τη Γιουνάιτεντ με 3-2 (βαθμολογία, αποτελέσματα) - Fosonline\nPremier League: Ανατροπή στο 90' για τη Γιουνάιτεντ με 3-2 (βαθμολογία, αποτελέσματα)\nΣάββατο, 06 Οκτωβρίου 2018 21:48\nΟι «κόκκινοι διάβολοι» έκαναν την ανατροπή και πήραν την νίκη στο 90' με 3-2 απέναντι στην Νιούκαστλ.\nΝίκη-ανάσα για την Μάντσεστερ Γιουνάιτεντ και τον Ζοσέ Μουρίνιο. Οι «κόκκκινοι διάβολοι» αν και βρέθηκαν πίσω στο σκορ με 2-0 στο 10' κατάφεραν να γυρίσουν το ματς και να πανηγυρίσουν την νίκη στα τελευταία λεπτά του αγώνα.\nΤο σκορ άνοιξε νωρίς στο παιχνίδι ο Κένεντι που έφυγε στην αντεπίθεση και με πλασέ νίκησε τον Ντε Χέα. Τρία λεπτά αργότερα ο Μούτο με όμορφο γυριστό σουτ πάγωσε το «Όλντ Τράφορντ» δίνοντας αέρα δύο τερμάτων στην ομάδα του.\nΟι παίκτες του Ζοσέ Μουρίνιο μετά το κακό τους ξεκίνημα ξεκίνησαν να κερδίζουν μέτρα στο γήπεδο χωρίς όμως να βρουν τον δρόμο προς τα δίχτυα. Στο δεύτερο ημίχρονο ο Πορτογάλος τεχνικός θέλοντας να ενισχύσει την επιθετική του γραμμή έριξε στο παιχνίδι τους Μάτα και Σάντσες οι οποίοι δικαίωσαν τον προπονητή τους.\nΗ αντεπίθεση από πλευράς γηπεδούχων ήρθε στο 70' με την όμορφη εκτέλεση φάουλ του Μάτα που μείωσε σε 2-1.\nΗ ισοφάριση ήρθε έξι λεπτά αργότερα χάρη σε σουτ του Μαρσιάλ μέσα από την μικρή περιοχή.\nΤην ολική ανατροπή πέτυχε ο Αλέξις Σάντσες στο 90' με κεφαλιά δίνοντας την νίκη στην ομάδα του που κρατά ζωντανό τον Μουρίνιο στο πάγκο της Μάντσεστερ Γιουνάιτεντ.\nΜΑΝΤΣΕΣΤΕΡ Γ.: Ντε Χέα, Γιανγκ, Μπεγί, Σμόλινγκ, Σο, Μάτιτς, Πογκμπά, ΜακΤόμινεϊ, Μαρσιάλ, Ράσφορντ, Λουκακού.\nΝΙΟΥΚΑΣΤΛ: Ντουμπράβκα, Γέντλιν, Λασέλ, Φερνάντες, Μανκίγιο, Σέλβι, Ντιαμέ, Ρίτσι, Κένεντι, Αγιόθε Πέρεθ, Μούτο.\nΜπέρνλι-Χάντερσφιλντ 1-1 (20΄ Βόουκς - 66΄ Σίντλερ)\nΛέστερ-Έβερτον 1-2 (40΄ Περέιρα - 7΄ Ριτσάρλισον, 77΄ Σίγκουρντσον)\nΜάντσεστερ Γ.-Νιούκαστλ 3-2 (70΄ Μάτα, 76΄ Μαρσιάλ, 90΄ Σάντσες - 7΄ Κένεντι, 10΄ Μούτο)


Έφθασε στη Φλόριντα ο φονικός τυφώνας Ίρμα - «Όσοι δεν φύγετε δεν θα επιβιώσετε» | ΝΕΑ ΠΙΕΡΙΑΣ\nΑρχική σελίδα Επικαιρότητα Κόσμος Homepage Έφθασε στη Φλόριντα ο φονικός τυφώνας Ίρμα - «Όσοι δεν φύγετε δεν θα επιβιώσετε»\n9/10/2017 09:50:00 π.μ.\nΟ Ίρμα που άφησε τουλάχιστον 25 νεκρούς στην Καραϊβική, θεωρούνταν ότι θα μπορούσε να απειλήσει ζωές και στη Φλόριντα και να προκαλέσει φυσική καταστροφή δισεκατομμυρίων δολαρίων. Σύμφωνα με τις τελευταίες πληροφορίες ο τυφώνας αποδυναμώθηκε καθώς περνούσε από την Κούβα αν και αναμένεται να ενισχυθεί σύμφωνα με τις προβλέψεις σε καταιγίδα κατηγορίας 4 της κλίμακας Σαφίρ-Σίμπσον.\nΉδη περίπου 6.3 εκατομμύρια άνθρωποι έχουν λάβει εντολή να εκκενώσουν την περιοχή, ωστόσο όπως δήλωσε χθες Σάββατο ο κυβερνήτης της Φλόριντα, για όποιον παρέμεινε πίσω θα είναι ιδιαίτερα δύσκολο να απομακρυνθεί. Την ίδια στιγμή, περισσότεροι από 70.000 άνθρωποι μεταφέρθηκαν σε καταφύγια, ενώ 170.000 νοικοκυριά έχουν μείνει χωρίς ηλεκτρικό ρεύμα


27-11-2021 • 15:06\nΘλίψη έχει σκορπίσει στην τοπική κοινωνία της Λάρισας η είδηση του θανάτου μίας 56χρονης εκπαιδευτικού, που έχασε την μάχη με τον κορωνοϊό. Η άτυχη γυναίκα ήταν φιλόλογος στο 14ο Γυμνάσιο Λάρισας.\nΣύμφωνα με πληροφορίες, αντιμετώπιζε προβλήματα υγείας και για αυτό καθυστέρησε να εμβολιαστεί. Πήγε για την πρώτη δόση στις αρχές του μήνα, όμως δύο ημέρες μετά, διαγνώστηκε θετική στον κορωνοϊό, νοσηλεύτηκε, αλλά δυστυχώς δεν κατάφερε να νικήσει τον «αόρατο εχθρό». Η 56χρονη γυναίκα ήταν παντρεμένη και είχε μία κόρη.\nΓια το θάνατό της εξέδωσε ανακοίνωση ο Σύλλογος καθηγητών του 14ου Γυμνασίου Λάρισας εκφράζοντας «τη βαθιά του θλίψη για την απώλεια της εκλεκτής συναδέρφου, φιλολόγου, Αγγελικής Μήτσιου. Θερμά συλλυπητήρια στην οικογένειά της. Ο Θεός να αναπαύσει την ψυχή της. Αντί στεφάνου αποφασίστηκε να κατατεθεί χρηματικό ποσό για την ενίσχυση των Συσσιτίων του Ιερού Ναού των Τεσσαράκοντα Μαρτύρων».\nΣυλλυπητήρια ανακοίνωση εξέδωσε και η ΕΛΜΕ Λάρισας αναφέροντας: «Εκφράζουμε τη βαθιά μας θλίψη για την εκδημία της συναδέλφισσάς μας, Αγγελικής Μήτσιου. Η αγαπητή σε όλους μας Αγγελική, υπηρέτησε με ήθος, εργατικότητα και ευγένεια τον εκπαιδευτικό χώρο για πολλά χρόνια. Υπήρξε μια άξια και ακούραστη καθηγήτρια και η απουσία της κάνει φτωχότερη την εκπαίδευση. Στην αγαπημένη της οικογένεια τα θερμά μας συλλυπητήρια».